Περί Ανέμων και Υδάτων: Ιανουαρίου 2011\nΠώς λειτουργούν τα Ανθοϊάματα Μπαχ;\nΜέχρι πολύ πρόσφατα, θα φαινόταν αδιανόητη μια μη εσωτεριστική εξήγηση της δράσης των Ανθοϊαμάτων. Πραγματικά, οι περισσότεροι συγγραφείς απέφευγαν εντελώς το σκληρό φως της επιστημονικής λογικής, προτιμώντας τις απατιλές σκιές των πνευματικών εξηγήσεων. Τώρα, όμως, επιτέλους, με την υπέροχη αφύπνιση της επιστήμης μέσα από την κβαντική φυσική και την ανάπτυξη της ψυχοσωματικής ιατρικής, ίσως είναι δυνατή μια εξισορροπημένη εξήγηση.\nΓια να κατανοήσουμε πως λειτουργούν τα Ανθοϊάματα, πρέπει ν' απομακρυνθούμε από τις υλιστικές προκαταλήψεις. Πρώτα θα εξετάσουμε την πιθανότητα ύπαρξης μιας συμπαντικής νοημοσύνης ή ζωτικής δύναμης. Δεύτερο, θα εξερευνήσουμε την αρχαία αντίληψη ότι το σώμα δεν είναι τόσο ένα στέρεο γλυπτό, αλλά ένας ποταμός που κυλά. Τρίτο, θα δούμε τα συστατικά μέρη της ζωτικής ροής, τα υποατομικά σωματίδια που περιγράφονται καλύτερα ως ενέργεια ή δόνηση. Και, τέλος, θ' αγκαλιάσουμε ολόκληρη τη δημιουργία με τη συνειδητοποίηση ότι δεν είμαστε ανεξάρτητοι και ξεχωριστοί παρατηρητές του σύμπαντος, αλλά ένα αναπόσπαστο μέρος της δομής του, μια παλλόμενη πλευρά του όλου.\nΗ ζωτική Δύναμη\nΤο δόγμα του υλισμού υποστηρίζει ότι το σώμα, αλλά και κάθε μορφή ζωής, έχει ουσιαστικά βιομηχανικό χαρακτήρα και πως η πραγματικότητα του νου είναι απλώς μια λειτουργία της ύλης. Μπορούμε όμως πραγματικά να ανάγουμε το ανθρώπινο ον στο επίπεδο των χημικών ουσιών; Ας δούμε για μια στιγμή τον εκπληκτικό συντονισμό και τη συνεργιστική δράση της φυσιολογίας μας.\nΣυνήθως βλέπουμε το σώμα σαν μια μηχανή που απαρτίζεται από πολλά μέρη και λειτουργίες, οι οποίες διεξάγονται σε διαφορετικά σημεία του οργανισμού όταν στην παραγματικότητα, τα πάντα συνδέονται αόρατα μεταξύ τους, όπως συμβαίνει στα οικοσυστήματα της Γης. Ανά πάσα στιγμή αναπνέουμε, τρώμε, μιλάμε, σκεφτόμαστε, χωνεύουμε την τροφή μας, καταπολεμούμε μια λοίμωξη, ανανεώνουμε τα κύτταρά μας, και πολλά άλλα ακόμη. Τα κύτταρα του αίματος, για παράδειγμα, σπεύδουν στο σημείο όπου υπάρχει κάποιο τραύμα και αρχίζουν να σχηματίζουν ένα πήγμα. Αυτά τα κύτταρα δεν πηγαίνουν εκεί τυχαία. Ουσιαστικά "ξέρουν" πού πηγαίνουν και τι πρέπει να κάνουν όταν φτάσουν. Πραγματικά, κάθε δραστηριότητα μέσα στον οργανισμό κινείται από μια αόρατη και νοήμονα δύναμη, μια δύναμη που υπάρχει σε όλα τα επίπεδα του οργανισμού, και όχι μόνο στο βιοχημικό. Όπως έχει πει ο γιατρός Ντίπακ Τσόπρα "Η νοημοσύνη είναι αυτή που κάνει τη διαφορά ανάμεσα σε ένα σπίτι σχεδιασμένο από έναν αρχιτέκτονα, και σ' ένα σωρό τούβλα". Ή για να το δούμε με άλλο τρόπο, με το θάνατο, οι χημικές ουσίες εξακολουθούν να υπάρχουν, κάτι όμως έχει φύγει.\nΤο γλυπτό ή το ποτάμι;\nΟ Έλληνας φιλόσοφος, Ηράκλειτος, πίστευε σε έναν κόσμο συνεχούς αλλαγής, αιώνιου "γίγνεσθαι". Έκανε την ενδιαφέρουσα παρατήρηση ότι "δεν μπορείς να μπεις στο ίδιο ποτάμι δυο φορές" (γιατί το ποτάμι ρέι συνέχεια). Παρομοίως, σύμφωνα με τον δρα Τσόπρα, αν μπορούσαμε να δούμε το σώμα έτσι όπως πραγματικά είναι, μια συμπαγής μάζα -βρίσκεται σε συνεχή κατάσταση αλλαγής. Ο σκελετός λόγου χάρη, μπορεί να φαίνεται στέρεος, όμως τα οστά που έχουμε σήμερα δεν υπήρχαν πριν από τρεις μήνες. Τα κύτταρα του σώματος αντικαθίστανται συνεχώς. "Φτιάχνουμε" καινούριο συκώτι κάθε έξι βδομάδες, καινούριο δέρμα κάθε μήνα και καινούρια επίστρωση του στομάχου κάθε τέσσερις μέρες. Βασικά το 98% των ατόμων του σώματός μας, δεν υπήρχαν εκεί πριν από έναν χρόνο. Έτσι, στην πραγματικότητα το σώμα που βλέπουμε και αγγίζουμε είναι μια ροή ενέργειας. Τί γίνεται όμως με το νου;\nΕδώ και πολλούς αιώνες οι φιλόσοφοι εξετάζουν τη φύση του νου. Μερικοί κατέληξαν στο συμπέρασμα ότι ο νους είναι ένα φαινόμενο ξεχωριστό από τη φυσική πραγματικότητα, μια πλευρά του αθάνατου πνεύματος του ατόμου. Άλλοι πιστεύουν ότι ο νους είναι απλώς μια λειτουργία του εγκεφάλου -κοντολογίς, από ιατρική άποψη, ένα παραπροϊόν. Μπορεί να μη μάθουμε ποτέ την απόλυτη αλήθεια, αλλά η σύγχρονη φυσική έχει αρχίσει να πλησιάζει στην κατανόηση της φύσης του νου.\nΣτη δεκαετία του 1970, άρχισε μια σειρά από σημαντικές ανακαλύψεις που αφορούσαν μια νέα κατηγορία χημικών ουσιών, οι οποίες ονομάζονται νευροδιαβιβαστές και νευροπεπτίδια. Αυτές οι ουσίες θεωρήθηκαν επαναστατικές εκείνη την εποχή επειδή απέδειξαν ότι τα νεύρα δεν λειτουργούν με ηλεκτρικό τρόπο, σαν τηλεγραφικό σύστημα όπως πιστεύαμε μέχρι τότε, αλλά πως οι νευρικές ώσεις είναι χηχιμής μορφής. Όπως το θέτει ο δρ. Τσόπρα:\nΗ εμφάνιση των νευροδιαβιβαστών στην σκηνή κάνει την αλληλεπίδραση νου και ύλης πολύ πιο κινητική και ρευστή από κάθε άλλη φορά, πλησιάζοντας πολύ περισσότερο στο μοντέλο του ποταμού. Βοηθούν επίσης να γεμίσει το κενό που φαινομενικά διαχωρίζει το νου και το σώμα, ένα από τα βαθύτερα μυστήρια που έχει αντιμετωπίσει ο άνθρωπος από τότε που άρχισε να εξετάζει τη φύση του.\nΌσο εκπληκτικό κι αν φαίνεται, οι έρευνες έδειξαν πως οι μη υλικές σκέψεις προκαλούν την παραγωγή νευρο-χημικών ουσιών. "Όταν σκεφτόμαστε", λέει ο Τσόπρα, "ασκούμε εγκεφαλική χημεία, παράγοντας μια σειρά αντιδράσεων σε όλο το σώμα".\nΜια άλλη συναρπαστική ανακάλυψη, που ενισχύει την πραγματικότητα "ο νους υπεράνω της ύλης", είναι ότι υπάρχουν υποδοχείς γι' αυτές τις νευρο-χημικές ουσίες σε άλλα μέρη του σώματος όπως στο δέρμα, και πάνω σε κύτταρα του ανοσοποιητικού συστήματος που ονομάζονται μονοκύτταρα. Αυτά τα "έξυπνα" κύτταρα του αίματος κυκλοφορούν ελεύθερα σε όλο το σώμα και φαίνεται ότι στέλνουν και δέχονται μηνύματα εξίσου ποικιλόμορφα όσο εκείνα που κυκλοφορούν στο κεντρικό νευρικό σύστημα. Αυτό σημαίνει ότι, αφού όταν νιώθουμε ευτυχία, κατάθλιψη, θυμό, έρωτα ή οποιοδήποτε άλλο συναίσθημα, παράγουμε εγκεφαλικές ουσίες σε διάφορα μέρη του σώματος, τότε αυτά τα μέρη πρέπει επίσης να νιώθουν ευτυχία, κατάθλιψη, θυμό, έρωτα κλπ. Επιπλέον (σαν μην είναι ήδη αρκετά εκπληκτικά όλα αυτά), γνωρίζουμε πια ότι η ινσουλίνη, μια ορμόνη την οποία συνδέαμε πάντα με το πάγκρεας, παράγεται και τον εγκέφαλο, όπως ακριβώς και ορισμένες εγκεφαλικές χημικές ουσίες όπως η τρανσφερόνη και η CCK παράγονται και στο στομάχι. Δίχως άλλο, δεν υπάρχει ένας ξεχωριστός νους κι ένα ξεχωριστό σώμα, αλλά ένα ρευστό, αλληλένδετο σύστημα, το "νουσώμα".\nΈνας γνωστός μαθηματικός τύπος, το Θεώρημα του Μπελ, που διατυπώθηκε το 1964 από τον Ιρλανδό φυσικό Τζον Μπελ, υποστηρίζει ότι η πραγματικότητα του σύμπαντος είναι ένα αλληλένδετο όλο, στα πλαίσια του οποίου κάθε αντικείμενο και συμβάν ανταποκρίνεται στις αλλαγές κατάστασης κάθε άλλου αντικειμένου συμβάντος. Ο Βρετανός αστρονόμος σερ Άρθουρ Έντιγκτον έφτασε στο σημείο να συμπεράνει ότι μια νοήμων δύναμη συγκρατεί και διαμορφώνει το σύμπαν: "Το υλικό του κόσμου είναι νοητικό υλικό". Πιο πρόσφατα, θεωρητικοί όπως ο Βρετανός φυσικός Ντέιβιντ Μπομ κατέληξαν σ' ένα παρόμοιο συμπέρασμα: ότι, δηλαδή, υπάρχει ένα "αόρατο πεδίο" που συγκρατεί όλη τη πραγματικότητα, ένα πεδίο που έχει την ιδιότητα να γνωρίζει τι συμβαίνει παντού αμέσως. Αυτός, είναι ο κόσμος της κβαντικής μηχανικής, ένας κόσμος πέρα από το άτομο, το πρωτόνιο, το ηλεκτρόνιο και το κουάρκ -οντότητες που μπορούν όλες να διασπαστούν σε μικρότερα σωματίδια (τουλάχιστον θεωρητικά) και, επομένως, καταλαμβάνουν χώρο. Ό,τι κι αν είναι αυτό που διαμορφώνει το σύμπαν και του δίνει ζωή, είναι μη υλικό -δεν καταλαμβάνει χώρο. Έτσι, πιστεύεται οτι ο κβαντικός ή υποατομικός κόσμος είναι ένας κόσμος ενέργειας ή δονήσεων, και σ' αυτό το επίπεδο συνειδητοποίησης παντρεύεται η επιστήμη με τον μυστικισμό. Η σύγχρονη φυσική, συντονισμένη με τον ανατολικό μυστικισμό, απεικονίζει το σύμπαν σαν ένα συνεχές δίκυο ζωής που πάλλεται και χορεύει.\nΑγκαλιάζοντας το Όλο\nΣτο κβαντικό επίπεδο, κάθε μορφή ύλης από εκείνη που απαρτίζει έναν κρύσταλλο μέχρι εκείνη που συγκτροτεί έναν άνθρωπο, είναι ουσιαστικά ενέργεια ή δόνηση. Σε αυτό το επίπεδο, δεν υπάρχει διάκριση ανάμεσα στο ζωντανό και το μη ζωντανό, ανάμεσα στο πνεύμα και την ύλη. Αντιλαμβανόμαστε τον εαυτό μας σαν κάτι το ξεχωριστό από τα άλλα πράγματα, επειδή τα διαφορετικά είδη ύλης και ενέργειας όπως το νερό, οι πέτρες και οι διάφορες μορφές ζωής, δονούνται σε διαφορετικές συχνότητες. Η νοητική ενέργεια, για παράδειγμα, πάλλεται τόσο γρήγορα ώστε μοιάζει να είναι αόρατη, ενώ μια πέτρα πάλλεται τόσο αργά ώστε δεν αντιλαμβανόμαστε καν αυτή την ουσιώδη δονητική δυναμική της. Με τον ίδιο τρόπο, οι άνθρωποι δεν αντιλαμβάνονται τις πολύ υψηλές και τις πολύ χαμηλές ηχητικές συχνότητες, αλλά αυτό δεν σημαίνει ότι δεν επηρεάζονται απ' αυτές.\nΣύμφωνα με τον Γερμανό φυσικό Βέρνερ Χάιζενμπεργκ, αν προκαλέσουμε δόνηση σε ένα και μόνο νήμα του κοσμικού ιστού, επηρεάζουμε το σύνολό του:\nΈτσι ο κόσμος εμφανίζεται σαν ένα πολύπλοκο πλέγμα από συμβάντα στα οποία διαφόρων ειδών διασυνδέσεις εναλλάσσονται ή αλληλεπικαλύπτονται ή συνδυάζονται, και με αυτό τον τρόπο καθορίζουν την υφή του όλου.\nΜε βάση όλα αυτά, μπορούμε τώρα να εξετάσουμε τον τρόπο δράσης των Ανθοϊαμάτων Bach.\nΟ Bach πίστευε ότι τα άνθη που χρησιμοποιούνται για τα Ανθοϊάματα είναι "υψηλότερου επιπέδου". Σε αντίθεση με τα φαρμακευτικά βότανα, που δονούνται σε συχνότητα παρόμοια μ' εκείνη της ύλης, τα Ανθοϊάματα είναι συντονισμένα με τις υψηλότερες συχνότητες του νου και του πνεύματος. Κατακλύζοντας το ενεργειακό μας πεδίο με αυτές τις υψηλότερες συχνότητες, όλο το είναι μας (νους-σώμα-πνεύμα) ευθυγραμμίζεται με την κοσμική ροή. Οι δυσαρμονικές "νότες" των αρνητικών συναισθημάτων, που επιβραδύνουν τις δονήσεις μας καιμας κάνουν να μη νιώθουμε καλά, εναρμονίζονται. Όπως είχε πει ο ίδος ο Bach, "Ο άνθρωπος γίνεται σε μεγάλο βαθμό ο εαυός του ξανά, σε ένα σημείο όου είχε πάψει να είναι τελείως ο εαυτός του".\nΥπάρχουν και πολλές άλλες θεραπευτικές μέθοδοι που επενεργούν στο λεπτό ή δονητικό επίπεδο: για παράδειγμα, η ομοιοπαθητική, η πνευματική θεραπεία, η χρωματοθεαπεία, η γεμοθεραπείαη μουσικοθεραπεία και η αρωματοθεραπεία, αν και αυτή η τελευταία περιλαμβάνει και μασάζ για να ενισχύσει την αιθέρια ή δονητική επίδρασ των αρωματικών φυτικών ελαίων.\nΓια να σχηματίσουμε σαφέστερη αντίληψη πάνω στην αποτελεσματικότητα ή όχι των δονητικών θεραπευτικών ουσιών, ας επιστρέψουμε στον χώρο της επιστήμης. Η περιγραφή που ακολουθεί αφορά τις αρχές της ομοιοπαθητικής, έχει σχέση όμως και με τον τρόπο δράσης των Ανθοϊαμάτων Bach, γιατί και σ' αυτή τη μέθοδο χρησιμοποιούνται απειροελάχιστες ποσότητες.\nΤο 1987, ένας Γάλλος ανοσοβιολόγος κλόνισε τα θεμέλια του μη κβαντικού ιατρικού κατεστημένου όταν απέδειξε ότι ορισμένες εξαιρετικά αραιωμένες ουσίες μπορεί να είναι εξίσου δραστικές με τρομερά μεγαλύτερες ποσότητες της ίδιας ουσίας. Σε εργαστηριακές δοκιμές, ο δρ. Ζακ Μπενβενίστ, απέδειξε ότι τα ζωντανά κύτταρα μπορούν να επηρεαστούν από την Ανοσοσφαιρίνη Ε σε αραιώσεις τόσο υψηλές ώστε ήταν πιθανό να είχε παραμείνει έστω και ένα μόριο της ουσίας στο διάλυμα του πειράματος.\nΑν και η ανακάλυψη αυτή αψηφούσε τους νόμους του υλισμού, ο Μπενβενίστ, επανέλαβε το πείραμα εβδομήντα φορές, και ζήτησε και από άλλους επιστήμονες να το επαναλάβουν στον Καναδά, το Ισραήλ και την Ιταλία. Όλοι πέτυχαν το ίδιο αποτέλεσμα.\nΑν και τα ευρήματα του Μπενβενίστ δημοσιεύτηκαν στο βρετανικό επιστημονικό περιοδικό Nature (τεύχους Ιουνίου 1988), οι εκδότες του περιοδικού δήλωσαν καθαρά ότι αδυνατούν να τα πιστέψουν. Τα αποτελέσματα αυτών των πειραμάτω επιβεβαίωναν τις μεθόδους της ομοιοπαθητικής, που χρησιμοποιεί μικροσκοπικές ποσότητες ανταγωνιστικών ουσιών για να θεραπεύσει το σώμα. Ένα μήνα μετά την έκδροση των αποτελεσμάτων, το Nature έστειλε μια ομάδα ειδικών στη Γαλλία για να εξετάσουν τα ευρήματα του Μπενβενίστ. Δυστυχώς, δεν μπόρεσε να επιβεβαιώσει συστηματικά τα αποτελέσματά του. Μερικά πειράματα έδιναν αυτά τα αποτελέσματα, άλλα όχι. Το Nature έσπευσε αμέσως να καταδικάσει το έργο του Μπενβενίστ, χαρακτηρίζοντας τα αποτελέσματά του "αυταπάτη", και παραβλέποντας το γεγονός όι η αρχική εργασία είχε υπογραφεί από δώδεκα άλλους ερευνητές από τέσσερις χώρες.\nΠηγή: Ανθοϊάματα, Φυσική Θεραπευτική με Εκχυλίσματα Άνθεων, της Christine Wildwood, εκδόσεις Αλκυών\nΑναρτήθηκε από Φωτιά + Πάγος στις 11:55 π.μ. Δεν υπάρχουν σχόλια:


Ραφαηλίδης: «Είχαμε χάσει τα ίχνη του συνεργάτη μας από τη Δευτέρα το βράδυ» | Gossip-tv.gr\nΟ Παναγιώτης Ραφαηλίδης μίλησε για την φονική φωτιά στο Μάτι και αποκάλυψε ότι το σπίτι συνεργάτη της εκπομπής «Splash» κάηκε ολοσχερώς.\nΞεκινάω με τα δυσάρεστα των τελευταίων ημερών. Δεδομένου ότι το «Splash» είναι ψυχαγωγική εκπομπή, πόσο δύσκολος ήταν ο χειρισμός στον «αέρα» ενός τόσο σοβαρού ενημερωτικού θέματος;\n«Για μένα προσωπικά ήταν αυτονόητο πως έπρεπε να ασχοληθούμε με το συγκεκριμένο θέμα. Δεν στο λέω ανεύθυνα. Δεν ασχοληθήκαμε με την τραγωδία αμιγώς ειδησεογραφικά, με την έννοια πως δεν μεταδώσαμε τις εξελίξεις, αλλά υπήρχε συνεχώς μια ανθρώπινη προσέγγιση του τραγικού γεγονότος. Τι μπορούμε να κάνουμε για να βοηθήσουμε και πώς να συμπαρασταθούμε στους ανθρώπους που βίωσαν όλο αυτό. Όπως σε κάθε1 ελληνικό σπίτι, έτσι και στη δική μας τηλεοπτική παρέα ήταν το βασικό θέμα συζήτησης»\nΕσένα σε δυσκόλεψε;\n«Θα με δυσκόλευε αν έπρεπε να βγω και να κάνω ψυχαγωγία. Δεν είχα τη διάθεση και δεν θα τα κατάφερνα. Εκεί θα ένιωθα πως εκτίθεμαι. θα έδειχνα πως δεν με ακουμπά αυτό που έχει συνταράξει την ελληνική κοινωνία»\nΕίχες κάποιο περιστατικό κοντινό σε εσένα;\n«Ναι. Τον αρχισυντάκτη του «Splash», τον Δημήτρη Σαρρή. Το σπίτι του κάηκε ολοσχερώς. Ο ίδιος και η γυναίκα του κατέφυγαν στη θάλασσα. Είχαμε χάσει τα ίχνη του από τη Δευτέρα το βράδυ και την Τρίτη το πρωί δεν ήταν στο κοντρόλ της εκπομπής. Όταν επικοινωνήσαμε, μάθαμε ότι πέρασε μεγάλη περιπέτεια. Για πάνω από τέσσερις ώρες ήταν μέσα στο νερό. Σαν εκπομπή δεν μπήκαμε στη διαδικασία να «εκμεταλλευτούμε» το θέμα. Ευτυχώς ο άνθρωπος είναι καλά»\nΠοιες είναι οι μέχρι τώρα εντυπώσεις σου από το «Splash»; Δέσατε ως ομάδα;\n«Βιώνω το «Splash» σαν καλοκαιρινές διακοπές. Που γνωρίζεσαι με μια παρέα την οποία δεν ήξερες πριν. Δεν γνωριζόμασταν μεταξύ μας πριν μας επιλέξουν από τον σταθμό για την εκπομπή. Ακόμη γνωριζόμαστε και μαθαίνουμε ο ένας τον άλλο μέσα σε ένα καλό κλίμα, το οποίο προσπαθούμε να περάσουμε στον κόσμο. Μια χαλαρή νεανική πρωινή εκπομπή»\nΈχεις συζητήσει και για του χρόνου με τον σταθμό;\n«Ναι, έχω μιλήσει. Δεν υπάρχει κάτι ανακοινώσιμο συγκεκριμένα, αλλά παραμένω στο κανάλι και είμαι χαρούμενος που θα είμαι στο νέο αυτό ξεκίνημα του σταθμού. Ήθελα να είμαι μέρος αυτής της νέας εποχής στο κανάλι» δήλωσε στο tvέθνος


Συνέντευξη ΑΓΟΡΑΣΤΟΣ ΔΗΜΗΤΡΗΣ στο diabazoume.gr\nΟ Δημήτρης Αγοραστός με αφορμή το βιβλίο του «Τρόποι διαπαιδαγώγησης, ένας οδηγός για γονείς», μας μίλησε ως συγγραφέας και ως ψυχολόγος, δίνοντας μας μια πολύ όμορφη συνέντευξη…\nΣυνήθως πίσω από κάθε βιβλίο κρύβεται και μια μικρή ιστορία ή μια αφορμή. Θέλετε να μας πείτε ποια ήταν για εσάς η αφορμή για το βιβλίο«Τρόποι διαπαιδαγώγησης, ένας οδηγός για γονείς»;\nΗ αφορμή ήταν κάτι πάρα πολύ απλό: η ανάγκη να συμπυκνώσω το υλικό που είχα συγκεντρώσει για την διαπαιδαγώγηση των νηπίων σε μια όμορφη, μικρή παρουσίαση που να απευθύνεται σε γονείς. Όταν άρχισα να το γράφω εργαζόμουν στην πρωτοβάθμια εκπαίδευση ως ψυχολόγος και έπρεπε να κάνω τέτοιου είδους παρουσιάσεις σε γονείς και εκπαιδευτικούς. Σιγά-σιγά η παρουσίαση άρχισε να εμπλουτίζεται και τελικά εμπνεόμενος από παρόμοια κυκλοφορία ηλεκτρονικών booklets στο ελληνικό και αγγλόφωνο διαδίκτυο, αποφάσισα να παρουσιάσω το υλικό μου σε ένα σύντομο, περιεκτικό και κατανοητό από τον μέσο γονέα βιβλίο.\nΠοιο είναι το πιο συχνό λάθος που κάνουν οι σημερινοί γονείς;\nΟι σημερινοί γονείς κάνουν λίγο-πολύ τα ίδια λάθη που έκαναν και οι δικοί τους γονείς. Ξεχνούν ότι τα παιδιά τους είναι… παιδιά και όχι ενήλικες και επομένως έχουν τους δικούς τους ρυθμούς, δυνατότητες και απαιτήσεις. Επίσης, πολλές φορές ταυτίζουν τις δικές τους προσδοκίες για τον εαυτό τους με τις προσδοκίες που έχουν για τα παιδιά τους. Με άλλα λόγια ασυνείδητα μεγαλώνουν τα παιδιά με τον τρόπο που μεγάλωσαν οι ίδιοι, με παρόμοιες απαιτήσεις που είχαν και οι δικοί τους γονείς από αυτούς. Φυσικά αυτό που λέω δεν είναι απόλυτο. Υπάρχουν πάρα πολλές εξαιρέσεις και το καλό στην σύγχρονη εποχή της ενημέρωσης και της πληροφορίας είναι ότι ακόμη και όταν γίνονται λάθη στην ανατροφή των παιδιών, σε πολλές περιπτώσεις οι γονείς είναι σε θέση να τα διαπιστώσουν και οι ίδιοι.\nΩς ψυχολόγος ποια είναι η πιο συχνή συμβουλή που δίνεται στους γονείς;\nΣε γενικές γραμμές αποφεύγω να δίνω συμβουλές και το κάνω μόνο σε περιπτώσεις που βλέπω ότι αυτό είναι απαραίτητο. Δεν πιστεύω πως η παροχή συμβουλών είναι ο κύριος επαγγελματικός μου στόχος. Αντίθετα, προτιμώ να προσφέρω την γνώση στον γονιό ή μια εμπειρία με την οποία μπορεί να ταυτιστεί και να ανακαλύψει ο ίδιος τον δρόμο που του ταιριάζει. Οπότε, απαντώντας στο ερώτημά σας, θα έλεγα ότι η συμβουλή που τελικά δίνω στους γονείς είναι να προσπαθούν να είναι σε εγρήγορση, να είναι ανοιχτοί στις νέες γνώσεις και να ανακαλύπτουν συνεχώς κομμάτια του εαυτού τους. Βλέποντας με καθαρή ματιά τα δικά τους όρια, απαιτήσεις ή τους κανόνες που θέτουν στον εαυτό τους, μπορούν να δουν και τα όρια, τις απαιτήσεις και τους κανόνες που ισχύουν ή δεν ισχύουν για τα παιδιά τους και έτσι να διορθώσουν τα όποια μικρά ή μεγάλα λάθη που τυχόν κάνουν στην ανατροφή τους.\nΤο γράψιμο ενός βιβλίου προσφέρει στον συγγραφέα κάποια πράγματα. Για εσάς ποια είναι αυτά;\nΤο γράψιμο ενός βιβλίου ή ενός άρθρου μου προσφέρει άμεσα τη χαρά της γνώσης. Για να γράψεις για ένα θέμα πρέπει να το κατακτήσεις σε κάποιο σημαντικό βαθμό. Μακροχρόνια, χαίρομαι όταν βλέπω τα κείμενά μου να είναι χρήσιμα για άλλους ανθρώπους. Και τα δύο αποτελούν σημαντική πηγή ικανοποίησης για εμένα.\nΔιατηρείτε ένα blog το «ψυχολογείν». Τι σας παρακινεί να γράφετε τα άρθρα σας;\nΞεκίνησα να γράφω στο ιστολόγιό μου το 2007 προσπαθώντας να καλύψω αφενός τη δική μου ανάγκη για γνώση, και αφετέρου ένα κενό για θέματα ψυχολογίας που υπήρχε τότε στο ελληνικό διαδίκτυο. Αυτό που με παρακινεί να γράφω τα άρθρα μου είναι αυτό που περιέγραψα και στην προηγούμενη ερώτησή σας: η χαρά της γνώσης και η ευχαρίστηση που παίρνω όταν τα κείμενά μου είναι χρήσιμα στους συνανθρώπους μου. Όταν λαμβάνω ένα ευχαριστήριο e-mail και βλέπω άμεσα τον αντίκτυπο που μπορεί να έχουν τα όσα μοιράζομαι με τους αναγνώστες του ιστολογίου μου, ουσιαστικά εισπράττω την καλύτερη αμοιβή.\nΘυμάμαι πως ανέκαθεν μου άρεσε να εκφράζομαι μέσα από τον γραπτό λόγο. Αρχικά αυτό γινόταν μέσα από τις εκθέσεις στο σχολείο, με σύντομα διηγήματα και ψήγματα δοκιμίων που μοιραζόμουν με κοντινούς μου ανθρώπους. Αργότερα, όταν πήγα πανεπιστήμιο και είχε αρχίσει η εξάπλωση των ιστολογίων, ουσιαστικά η ανάγκη μου για έκφραση άρχισε να αποτυπώνεται και εκεί.\nΈμπνευση σημαίνει πνευματικός πλούτος και ανακάλυψη. Όταν έχω έμπνευση σημαίνει ότι έχω προχωρήσει τι σκέψη μου ένα βήμα παραπέρα και έχω ανακαλύψει –ή νομίζω ότι έχω ανακαλύψει- κάτι καινούργιο, με προσωπική αξία για εμένα.\nΑνάλογα με την εργασία μου, γράφω είτε πρωινές ώρες, είτε το απόγευμα. Όπως και να έχει όμως, σίγουρα όχι μετά τη δύση του ηλίου. Εκείνες τις ώρες προτιμώ να τις περνάω με τους δικούς μου ανθρώπους, ή απλά χαλαρώνοντας.\nΔεν θεωρώ τον εαυτό μου συγγραφέα ακόμη. Δεν θα έλεγα πως έχω κάποια συγκεκριμένη ιδιαιτερότητα. Πέρα από το γεγονός ότι ακούω πάντοτε μουσική και μου αρέσει να έχω ένα σχεδιάγραμμα σε χαρτί προτού ξεκινήσω να γράφω στον υπολογιστή, δεν νομίζω πως έχω ιδιαιτερότητες.\nΣίγουρα το διάβασμα βιβλίων και άρθρων ποικίλης θεματολογίας (συνήθως ψυχολογίας, πολιτικής και ανθρωπολογίας) είναι κάτι σταθερό. Από εκεί και πέρα τον ελεύθερο χρόνο μου κάνω πράγματα ανάλογα με τα ενδιαφέροντά μου στην εκάστοτε περίοδο. Για παράδειγμα σε αυτή τη φάση μαθαίνω μια νέα γλώσσα προγραμματισμού, βελτιώνω τα γερμανικά μου και παίζω βιντεοπαιχνίδια.\nΑν σας απαγόρευαν να εργαστείτε ως ψυχολόγος ή συγγραφέας με τι θα ασχολούσασταν;\nΕάν τα χρήματα δεν ήταν προτεραιότητα, τότε με τον έναν ή με τον άλλο τρόπο θα ήθελα να είμαι κάποιου είδους εξερευνητής και να έρχομαι σε επαφή συνεχώς με νέες κουλτούρες, κατά προτίμηση τις πιο απομακρυσμένες…\nΤην αισιοδοξία και το χαμόγελο.\nΕυτυχία σημαίνει Έρωτας, όσες μορφές και εάν μπορεί να πάρει αυτός στην καθημερινότητά μας.\nΚάποιες ιστορίες με τους φίλους μου…\nΝα ζήσει αρκετά ώστε να χάσει όλα τα αγαπημένα του πρόσωπα…\nΘα αναφέρω κάποια βιβλία που με ταρακούνησαν, γιατί γενικότερα πιστεύω πως όλα όσα έχω διαβάσει έχουν επηρεάσει τη διαμόρφωση της προσωπικότητάς μου. Κάποιαβιβλίαπουμουέρχονταιτώραστομυαλόείναιταακόλουθα: «1984» τουOrwell, «StaringattheSun» τουYalom, «ManandhisSymbols» τουJung, «UnweavingtheRainbow» του Dawkins, «OntheOriginofSpecies» του Darwin.\n«Ο Μικρός Πρίγκηπας», τα άπαντα των αδερφών Γκριμ και για λίγο πιο μεγάλα παιδιά τα δύο κλασικά (πλέον) βιβλία του Dahl, «Ματίλντα» και «Οι Μάγισσες».\nΤα κλασικά βιβλία που δεν έχω διαβάσει ακόμη. Και φυσικά και κάποιον οδηγό επιβίωσης για το ερημονήσι!\nΤα βιβλία που διαβάζω ξανά και ξανά είναι βιβλία της δουλειάς μου κυρίως στα οποία επιστρέφω κατά καιρούς για να ξεσκονίσω κάποιες γνώσεις μου. Σε αυτή την κατηγορία ανήκουν βιβλία όπως το «Θεωρίες Προσωπικότητας» των Previnκαι John και το «PsycheandDeath» του Herzog. Από εκεί και πέρα, έχω ξαναδιαβάσει άλλα πιο αγαπημένα και σύντομα βιβλία όπως το «Άκου Ανθρωπάκο» τουReichκαι το «Ο Άρχοντας των Μυγών» του Golding.\nΑυτό το διάστημα δουλεύω πάνω στις προβληματικές συμπεριφορές των παιδιών, οπότε το βιβλίο «Ψυχολογικά Προβλήματα Παιδιών και Εφήβων» των Παρασκευόπουλου και Martin είναι γεμάτο σημειώσεις. Άλλα βιβλία που είναι στη βιβλιοθήκη μου παρέα με άπειρους σελιδοδείκτες και σημειώσεις είναι το «Ερευνώντας τους λαβύρινθους του εγκεφάλου» της Βαρβογλη αλλά και το «PsycheandDeath» που ανέφερα και προηγουμένως.\n3-5 βιβλία που ξεκίνησα αλλά δεν κατάφερα ποτέ να τα τελειώσω.\nΠάρα πολλά. Κοιτώντας τώρα στη βιβλιοθήκη μου βλέπω τo «Μεταμόρφωση» του Κάφκα, το «Επιτήρηση και Τιμωρία» του Φουκώ αλλά και το «Κοιτώντας το Παρελθόν» του Μπελλαμύ. Βιβλία πολύ διαφορετικά μεταξύ τους που για κάποιο λόγο δεν ήρθε η κατάλληλη ώρα ακόμη να διαβαστούν…\nΤο «100 χρόνια μοναξιάς» του Marquez, το «Ο Χριστός ξανασταυρώνεται» του Καζαντζάκη αλλά και το «Για ποιον χτυπά η καμπάνα» του Χέμινγουεϊ.\nΝομίζω το «1984».\nΠάντα διαβάζω πολλά και διαφορετικά μεταξύ τους βιβλία. Οπότε σε αυτή τη φάση ξαναδιαβάζω το αυτοβιογραφικό «Man’sSearchforMeaning» του Frankl, το «TheMoralLandscape» του Χάρις και τελειώνω το 4ο βιβλίο του «ASongofIceandFire» του Martin.\nΟ Δημήτρης Αγοραστός είναι ψυχολόγος και κάτοχος μεταπτυχιακού διπλώματος στις νευροσυμπεριφορικές επιστήμες. Έχει ασχοληθεί ερευνητικά με θέματα όπως την έκφραση των ανθρωπίνων συναισθημάτων, την ενσυναίσθηση, την ανάπτυξη μαθησιακών διαταραχών και την διασύνδεση υπολογιστή-εγκεφάλου για τετραπληγικούς ασθενείς. Έχει ολοκληρώσει την θεωρητική του εκπαίδευση στην Γνωστική - Αναλυτική Ψυχοθεραπεία και έχει ασχοληθεί επαγγελματικά και εθελοντικά με θέματα όπως την σωματική και τη ψυχοσυναισθηματική κακοποίηση γυναικών-θυμάτων ενδοοικογενειακής βίας, τη συμβουλευτική και ψυχολογική στήριξη ευαίσθητων κοινωνικών ομάδων αλλά και με τη συμβουλευτική στήριξη και ενημέρωση γονέων και εκπαιδευτικών στην πρωτοβάθμια εκπαίδευση. Είναι ο διαχειριστής και ο κύριος αρθρογράφος του blog Ψυχολογείν: http://psychologein.dagorastos.net E-mail: dagorastos@gmail.com\nΤΡΟΠΟΙ ΔΙΑΠΑΙΔΑΓΩΓΗΣ, ΕΝΑΣ ΟΔΗΓΟΣ ΓΙΑ ΓΟΝΕΙΣ\nΤο δωρεάν μπορεί να κρύβει καμιά φορά και έναν μικρό θησαυρό....\nΔιαβάστηκε 6234 φορές.


Γεια χαρά νταν και τα κουκιά μπαγλάν (δεμένα) | λαϊκή έκφραση\nΠαρασκευή, 02 Αύγουστος 2019 20:23 | Δημήτρης Αβούρης | E-MAIL ΕΚΤΥΠΩΣΗ\nΗ οργανωμένη ισοπέδωση της δημόσιας εκπαίδευσης καλά κρατεί. Τα γονατογραμμένα νομοσχέδια, η απαξίωση των εκπαιδευτικών όλων των βαθμίδων, ο μισθός πείνας των λειτουργών αυτών του έθνους (που δεν τους επιτρέπει καμία επιμόρφωση), οδηγούν στην κοινή διαπίστωση, που με δυο λέξεις αναφέρεται ως έλλειμμα παιδείας.\nΗ παιδεία ξεκινά από κεί που ένα παιδί κάνει τα πρώτα του βήματα στην εκπαιδευτική διαδικασία. Αυτόν τον ρόλο πια, τον υπηρετεί με τον πιο ύπουλο και απαράδεκτο τρόπο, ο δάσκαλος του σπιτιού: η τηλεόραση.\nΕκπαιδεύει μαζικά γονείς και παιδιά και μάλιστα με μηδέν κόστος. Κι αφού ο κοσμάκης δεν έχει, τα προς το ζην, γίνεται εύκολη λεία.\nΈνας στους τέσσερις μαθητές στην χώρα μας δεν τρώει πρωινό. Αρκετά παιδιά απλώς δεν έχουν τίποτα για πρωινό. Άλλα το αποφεύγουν ή δεν προλαβαίνουν. Ο ανεπαρκής ύπνος κι η αυξημένη χρήση οθονών αυξάνουν την πιθανότητα ένα παιδί να μη φάει πρωινό. Αυτά λένε επιστήμονες σε σχετική έρευνά τους.\nΆλλη έρευνα αναφέρει, ότι το Πάντειο πανεπιστήμιο δεν ανήκει πια στα σημαντικά εκπαιδευτικά ιδρύματα της χώρας. Γι’ αυτό βρέθηκε λύση!\nΟ Ντάνος (surviror) αλλά κι άλλοι φωστήρες των realities προσκλήθηκαν να μιλήσουν στο Πάντειο σε μια αίθουσα γεμάτη φοιτητές. Για τα realities που διαμορφώνουν την καθημερινότητα παιδιών και γονέων!\nΒεβαίως προηγήθηκε το βιβλίο του Ντάνου, που δημιούργησε για πρώτη φορά ίσως, και ουρές στα βιβλιοπωλεία. Άρα και συγγραφέας. Επίσης, προηγήθηκε και συμμετοχή του σε τηλεοπτική σειρά. Άρα και ηθοποιός! Τώρα μιλά στο πανεπιστήμιο. Άρα και …\nΧιλιάδες τα αυτόγραφα, δεκάδες οι συνεντεύξεις, χιλιάδες οι selfie και η δόξα.\nΗ Ελλάδα που ζει στα κανάλια βρήκε το ίνδαλμά της, δηλαδή τον εαυτό της. Να ωραίες συζητήσεις για την οικογένεια!\nΈτσι, αντί για παιδεία καλλιεργείται η φτήνια κι ο μηδενικός τρόπος σκέψης.\nΤο σύνθημα είναι απλό: ξέχνα τη γνώση, ξέχνα το διάβασμα, ξέχνα το μυαλό. Γενικώς ξέχνα.\nΚι οι οπαδοί και ακόλουθοι του Ντάνου που ζουν στον κόσμο της οθόνης καθημερινά αναρωτιούνται γραπτώς και προφορικώς: πού είναι ο Ντάνος; Πού έφαγε; Πού κοιμάται; Πού θα παίξει; Πού θα μιλήσει; Πού …\nΑυτό το είδος των ακολούθων ονομάζεται και “Πουντανάκια”!\nΤο ερώτημα είναι τα ιδρύματα που παράγουν τέτοια παιδεία πώς μπορεί να λέγονται;\nΌσο για τα σπίτια μας, απλώς δεν έχουμε πια σπίτια.\nΟπότε: γεια χαρά νταν και τα κουκιά (ψήφοι) μπαγλάν (δεμένα) στην αγραμματοσύνη.


Διαμαντοπούλου, Φλωρίδης, Χρυσοχοΐδης: Ετοιμάζουν πράγματι τον αυτοεξευτελισμό τους; - Ανοιχτό Παράθυρο\nHomeΑπόψειςΔιαμαντοπούλου, Φλωρίδης, Χρυσοχοΐδης: Ετοιμάζουν πράγματι τον αυτοεξευτελισμό τους;\nΣε πολλά ΜΜΕ διακινείται από καιρό η πληροφορία ότι πρώην στελέχη του ΠΑΣΟΚ- αλλά και νυν του Κινάλ- ετοιμάζονται να προσχωρήσουν στην ΝΔ του Κυριάκου Μητσοτάκη. Τα τελευταία 24ωρα γράφτηκε ότι η Άννα Διαμαντοπούλου προαλείφεται για υπουργός και ίσως βουλευτής Επικρατείας. Και ότι ανάλογες βλέψεις έχουν ο Μιχάλης Χρυσοχοΐδης και ο Γιώργος Φλωρίδης που θα είναι υποψήφιοι με τη ΝΔ. Κανένας από τους τρεις δεν διέψευσε αυτές τις πληροφορίες.\nΠίσω από τη θολούρα που έχει αυτή η υπόθεση υπάρχουν κάποια στοιχεία που της προσδίδουν δραματικά χαρακτηριστικά. Με την έννοια ότι τρία πολιτικά προσώπου που σταδιοδρόμησαν με το ΠΑΣΟΚ σε τρεις διαφορετικές περιπόλους του με τρεις διαφορετικούς πρωθυπουργούς, ετοιμάζουν τον αυτοξευτελισμό τους, προσχωρώντας σε ένα κόμμα της Δεξιάς και μάλιστα υπό έναν Μητσοτάκη.\nΕξηντάρηδες και πλέον σήμερα και έχοντας πάρει τα περισσότερα από όσα μπορεί να διεκδικεί κάποιος από την πολιτική, κάνουν επίδειξη αμοραλισμού διεκδικώντας -αν διεκδικούν πράγματι- κάτι που μπορεί να μην υπάρξει και ποτέ, οπότε ο εξευτελισμός τους θα γίνει τέλειος.\nΗ Διαμαντοπούλου, ο Χρυσοχοΐδης και ο Φλωρίδης είχαν επιτυχή πολιτική σταδιοδρομία στον καιρό τους. Και οι τρεις είναι τυπικό παιδιά του ΠΑΣΟΚ. Του παλαιού ΠΑΣΟΚ. Παρότι νεότερη η Άννα, ορίσθηκε το 1985 μόλις στα 25 της από τον Ανδρέα Παπανδρέου νομάρχης -για να ακολουθήσουν τρεις ακόμη διορισμοί, με βάση τους οποίους εξελέγη τελικά βουλευτής. Το 1987, στα 32 του, ο Χρυσοχοΐδης διορίσθηκε νομάρχης και αργότερα υφυπουργός του Ανδρέα Παπανδρέου. Και ο Φλωρίδης εξελέγη το 1994 με πρωθυπουργό πάλι τον Ανδρέα Παπανδρέου νομάρχης και έγινε υπουργός επί Σημίτη.\nΓια όσους ξέρουν τα εσωκομματικά η σταδιοδρομία τους οφείλεται στον Άκη Τσοχατζόπουλο που έπεισε τον Ανδρέα Παπανδρέου να αξιοποιήσει νέα στελέχη και κυρίως γραμματείς οργανώσεων. Πώς και γιατί αργότερα και οι τρεις, μαζί με άλλους της ιδίας κατηγορίας, όπως ο Γ. Πασχαλίδης, γύρισαν την πλάτη στον παπανδρεϊσμό και βρέθηκαν ως «εκσυγχρονιστές» δίπλα στον Σημίτη θα το βρει ο συναξαριστής του ΠΑΣΟΚ. Όπως θα βρει και κάτω από ποιες συνθήκες έκαναν καριέρα δίπλα τον Γ. Παπανδρέου και εξέλαβαν τον εαυτό τους και ως δελφίνο του.\nΗ αλήθεια πάντως είναι ότι οι αντοχές τους εξαντλήθηκαν μόλις το ΠΑΣΟΚ δυσκολεύθηκε και έμειναν και οι τρεις εκτός Βουλής. Δεν πήγαν και άσχημα ως τότε. Με το κομματικό ασανσέρ και χωρίς ιδιαίτερα προσόντα πήραν αξιώματα. Αλλού τα κατάφεραν και αλλού όχι, αλλά δεν ήταν και για περισσότερα. Συμπαθείς και συγκαταβατικοί, ως άνθρωποι, ιδίως ο Χρυσοχοΐδης και η Διαμαντοπούλου, εν αντιθέσει με τον εριστικό Φλωρίδη, διαμόρφωσαν καλό προφίλ, απέκτησαν σχέσεις με ΜΜΕ και άλλους παράγοντες και είχαν εύκολη πορεία.\nΚάποια στιγμή όμως αυτό τέλειωσε- και οι καυγάδες τους με τον Βενιζέλο ήταν μάλλον αχρείαστοι. Από τη στιγμή που ο Γ. Παπανδρέου δρομολόγησε το ΠΑΣΟΚ στην Οδό της Απώλειας, που είχε ανοίξει ο Κ. Σημίτης, η τύχη τους ήταν προδιαγεγραμμένη. Ότι τους υπερσκέλισε και η Φώφη με μόνο προσόν το όνομά της, ήταν ενοχλητικό, αλλά αναπόφευκτο, έτσι όπως πολιτεύθηκαν. Πάντως το εκλογικό σώμα τους έδειξε την έξοδο.\nΈκτοτε ο Χρυσοχοΐδης και ο Φλωρίδης κινούνται μεταξύ φθοράς και αφθαρσίας στο περιθώριο της πολιτικής και του μιντιακού συστήματος. Πιο δραστήρια η Διαμαντοπούλου -με επιμόρφωση στις Βρυξέλλες- συντηρεί ένα πολυδάπανο Δίκτυο και κάνει δημόσιες σχέσεις για τον εαυτό της. Αυτό την έφερε στην πόρτα του Κυριάκου Μητσοτάκη στη γνωστή συνάντησή τους. Και από εκεί άρχισαν οι φήμες για την διάθεσή της να προσφέρει γη και ύδωρ για κάποιο αξίωμα.\nΗ ίδια ισχυρίζεται σε συνομιλητές της ότι αυτές οι φήμες πηγάζουν από την ΝΔ, που τη θέλει στις γραμμές της, ότι δεν είχε άλλη συνάντηση με τον πρόεδρο τη ΝΔ, ότι δεν έκανε καμία συμφωνία μαζί του και δεν ξέρει αν θα της προτείνει υπουργείο. Δεν διαψεύδει πάντως ότι θα το δεχόταν, μιλάει σαν οπαδός του Κυριάκου και στάζει μέλι για τον Άδωνι Γεωργιάδη.\nΟ Χρυσοχοΐδης και ο Φλωρίδης δεν είχαν τις προϋποθέσεις που εξασφάλισε η Άννα για να ανανεώνει την παρουσία της στη σκηνή, είναι περισσότερο θεατές των πραγμάτων και ο πρώτος παραμένει στέλεχος του Κινάλ. Συμπεριλαμβάνονται όμως στο πακέτο των προσχωρήσεων στον Μητσοτάκη, για τον οποίο δεν λένε κακή κουβέντα. Στο οποίο κάποιο ανέφεραν και τον Νίκο Χριστοδουλάκη χωρίς να υπάρξει έκρηξη εκ μέρους του, όπως θα περίμενε κανείς από έναν πολιτικό με το ήθος του και την αγωνιστική διαδρομή του.\nΓιατί δεν διαψεύδουν;\nΥπάρχει άραγε αυτό το πακέτο; Θα καλέσει πράγματι πρώην Πασόκους στα ψηφοδέλτιά του και μετά στην κυβερνησή του, αν υπάρξει, ο Μητσοτάκης; Οι σοβαρότεροι αναλυτές το απορρίπτουν και πιστεύουν ότι ο προπαγανδιστικός μηχανισμός της ΝΔ απλώς χρησιμοποιεί τα ονόματά τους προτού τους κλείσει την πόρτα που νομίζουν ότι τους ανοίγεται.\nΕνημερωμένα στελέχη της ΝΔ αναφέρουν ότι υπάρχει εσωκομματική συμφωνία του Μητσοτάκη με τους άλλους παράγοντας του κόμματος να μην «προσλάβει» πρώην του ΠΑΣΟΚ- ούτε τον Βενιζέλο. Στον ίδιο τον πρόεδρο της ΝΔ αποδίδεται ότι έλεγε παλαιότερα πως του θεωρεί «τοξικούς» και απλώς αφήνει να διακονούνται φήμες γιατί αυτό διευκολύνει την προσπάθεια διείσδυσής του στο κέντρο.\nΓια την εναπομείνασα κομματική βάση του ΠΑΣΟΚ αλλά και θα παλαιά στελέχη του που σιωπούν η προσχώρηση στον Μητσοτάκη συνιστά κατάντια. Ειδικά για παλαιά κομματικά στελέχη που άρχισαν να κάνουν καριέρα στη δεκαετία του 1980, όταν το ΠΑΣΟΚ του Ανδρέα Παπανδρέου είχε τη χειρότερη γνώμη και τα χειρότερα συνθήματα για τον Κώστα Μητσοτάκη– τα οποία προφανώς φώναζαν και όσοι σήμερα βρίσκουν υπέροχο τον γιο του.\nΑν έχουν φίλους αυτοί οι πολιτικοί κάποιος πρέπει να τους συγκρατήσει. Να διαψεύσουν τις πληροφορίες, ανακουφίζοντας όσους τους εμπιστεύθηκαν παλαιότερα. Μια χαρά τα πήγαν στην πολιτική, αλλά δεν έχει άλλο και, αν επιμένουν, ας δοκιμάσουν στην παράταξη που τους ανέδειξε. Δεν έχουν κανένα λόγο να κρυφοκοιτάζουν προς τη Δεξιά.\nΕπιπλέον, όπως και να διαμορφωθούν τα πράγματα, είναι χαμένοι. Αν προσχωρήσουν στον Μητσοτάκη θα υπογράψουν τον εξευτελισμό τους και την περιφρόνηση από τους παλιούς ομοϊδεάτες τους- θα γίνουν σαν του Μπουλούκους και τον Χονδροκούκη. Αν δεν καταφέρουν να εκλέγουν, ή ακόμη χειρότερα αν τελικά δεν τους πάρει ο Μητσοτάκης -που είναι και το πιθανότερο, θα γελοιοποιηθούν απέναντι την κοινωνία. Γιατί αφού έκλεισε ο κύκλος τους στο κόμμα τους, δεν τιμούν τη διαδρομή τους μένοντας στο σπίτι τους -με το σεβασμό των παλιών συνεργατών τους; Έχουν λόγους να επιφυλάσσουν στον εαυτό τους αυτή την κατρακύλα;


Ο Χάρι Πότερ και η Φιλοσοφική Λίθος: Όλα τα σημαντικά μαγικά αντικείμενα - The Daily Owl\npost-template-default,single,single-post,postid-30366,single-format-standard,eltd-core-1.2.1,flow child-child-ver-1.0.1,flow-ver-1.6.3,,eltd-smooth-page-transitions,ajax,eltd-grid-1300,eltd-blog-installed,page-template-blog-standard,eltd-header-type2,eltd-fixed-on-scroll,eltd-default-mobile-header,eltd-sticky-up-mobile-header,eltd-menu-item-first-level-bg-color,eltd-dropdown-default,wpb-js-composer js-comp-ver-6.0.5,vc_responsive\nΟ Χάρι Πότερ και η Φιλοσοφική Λίθος: Όλα τα σημαντικά μαγικά αντικείμενα\nΕικοσιένα χρόνια έχουν συμπληρωθεί φέτος από την κυκλοφορία του πρώτου βιβλίου της Τζ.Κ. Ρόουλινγκ, Ο Χάρι Πότερ και η Φιλοσοφική Λίθος. Το βιβλίο – σταθμός της σύγχρονης λογοτεχνίας εισήγαγε τον αναγνώστη στον μαγικό κόσμο της συγγραφέα, γνωρίζοντάς του τον Harry, την Hermione και τον Ron, την παρέα που θα τον συντρόφευε για ακόμα 6 βιβλία, καθώς και για 8 ταινίες.\nΣτο πρώτο βιβλίο της σειράς, η συγγραφέας παρουσίασε μερικά από τα πιο σημαντικά μαγικά αντικείμενα της ιστορίας, τα οποία έπαιξαν ρόλο σε όλη την ιστορία, από την πρώτη μέρα του Harry στο Hogwarts μέχρι την οριστική συντριβή του Lord Voldemort. Το Pottermore μάς θυμίζει τα αντικείμενα αυτά και τις ιστορίες τους.\nΟ Αποφωτιστής του Dumbledore\nΤο πρώτο μαγικό αντικείμενο που διαβάζουμε στα βιβλία και βλέπουμε στην πρώτη ταινία της σειράς είναι ο Αποφωτιστής του Dumbledore (Deluminator στην βρετανική βερσιόν του κειμένου και Put-Outer στην αμερικανική). Ο Διευθυντής του Hogwarts χρησιμοποιεί το συγκεκριμένο αντικείμενο κατά την άφιξή του στην οδό Privet, όταν ο Hagrid φέρνει τον μικρό Harry για να τον αφήσει στο κατώφλι των Dursleys, εκεί όπου θα περνούσε τα υπόλοιπα χρόνια της ζωής του, μετά τη δολοφονία των γονιών του και μέχρι την έναρξη της φοίτησής του στο Hogwarts. Ο Dumbledore συμπεριέλαβε τον Ron στη διαθήκη του κι έτσι ο τελευταίος κληρονόμησε το συγκεκριμένο μαγικό αντικείμενο. Στο βιβλίο Ο Χάρι Πότερ και οι Κλήροι του Θανάτου ο Ron τον χρησιμοποιούσε για να βρει ξανά τον Harry και την Hermione. Συγκεκριμένα, ο Ron εντόπισε τον Harry λίγο πριν πνιγεί στη μικρή λίμνη του δάσους όπου βρισκόταν εξαιτίας του Πεμπτουσιωτή που φορούσε στο λαιμό του, δηλαδή του μενταγιόν του Salazar Slytherin.\nTo ραβδί του Harry\n“To ραβδί διαλέγει τον μάγο”, λέει ο Ollivander και πράγματι το ραβδί του Harry διάλεξε τον μικρό μάγο, την πρώτη φορά που μπήκε στο γνωστό κατάστημα της Diagon Alley. Η σημασία του ραβδιού του Harry Potter καταδεικνύεται από την πρώτη στιγμή που ο Ollivander αποκαλύπτει ότι ο φοίνικας από τον οποίο προέρχεται το φτερό στην καρδιά του ραβδιού είχε δώσει άλλο ένα φτερό που χρησιμοποιήθηκε κάποτε για να φτιαχτεί ένα ραβδί και συγκεκριμένα, το ραβδί του Voldemort. Η σχέση ανάμεσα στα δυο ραβδιά είναι εξαιρετικά σημαντική. Ο κοινός πυρήνας τους έσωσε τη ζωή του Harry στο βιβλίο Ο Χάρι Πότερ και το Κύπελλο της Φωτιάς. Τα ραβδιά “αναγνώρισαν” το ένα το άλλο σαν να ήταν αδέρφια. Έτσι, το ραβδί του Voldemort ξεκίνησε να φανερώνει τα τελευταία του ξόρκια, κι έτσι “πέρασαν από μπροστά” όλων των παρευρισκόμενων στο νεκροταφείο του Little Hangleton τα πνεύματα των γονιών του Harry, της Bertha Jorkins, του Frank Bryce και του πρόσφατα δολοφονημένου Cedric Diggory. Έτσι, ο Harry κέρδισε χρόνο και κατάφερε να δραπετεύσει.\nΟ Harry ήξερε – χάρη στον Ron – ότι ήθελε να γίνει μέλος του Κοιτώνα Gryffindor και ότι δεν ήθελε για κανένα λόγο να καταταγεί στον Slytherin. Το Καπέλο της Επιλογής προσπάθησε να πει στον Harry ότι στον Κοιτώνα Slytherin θα μπορούσε να κάνει μεγαλειώδη πράγματα, αλλά ο Harry επέμεινε στην αρχική του θέση. Αυτό το σημείο απασχολεί έντονα τον Harry στο βιβλίο και την ταινία Ο Χάρι Πότερ και η Κάμαρα με τα Μυστικά. Εκεί ανακαλύπτει ότι μιλάει Parseltongue και αρχίζει να τον απασχολεί έντονα η φήμη ότι είναι ο γνήσιος κληρονόμος του Slytherin, ο μόνος άξιος για να ανοίξει την Κάμαρα με τα Μυστικά. Πρέπει να φτάσουμε στο σημείο όπου το Καπέλο της Επιλογής του φέρνει το σπαθί του Godric Gryffindor μέσα στην Κάμαρα με τα Μυστικά, για να αισθανθεί ο Harry ότι πράγματι ανήκει στον Κοιτώνα Gryffindor.\nΣτο πρώτο μάθημα Φίλτρων του Snape, ο καθηγητής λέει στον Harry ότι το bezoar είναι μια πέτρα που βρίσκεται στο στομάχι μιας κατσίκας και που, αν χρησιμοποιηθεί σωστά, μπορεί να σώσει μια ανθρώπινη ζωή από δηλητηριώδεις ουσίες. Στο βιβλίο και την ταινία Ο Χάρι Πότερ και ο Ημίαιμος Πρίγκιπας διαβάζει αυτή την παρατήρηση στο βιβλίο που ανήκε στον Snape, χωρίς να γνωρίζει ότι πρόκειται για τις δικές του σημειώσεις. Όταν ο Ron δηλητηριάζεται πίνοντας υδρόμελο που προορίζεται για τον Dumbledore, ο Harry βάζει στο στόμα του Ron μια τέτοια πέτρα και σώζει τη ζωή του καλύτερού του φίλου.\nΟ πρώτος αγώνας Quidditch του Harry έληξε επεισοδιακά, καθώς σχεδόν κατάπιε το Snitch. Χρόνια αργότερα, στο άνοιγμα της διαθήκης του Dumbledore ο Υπουργός Μαγείας Rufus Scrimgeour εξήγησε στον Harry ότι το Snitch θυμάται το πρώτο άγγιγμα. Στο βιβλίο Ο Χάρι Πότερ και οι Κλήροι του Θανάτου, ο Harry, τη στιγμή που περπατάει στο Απαγορευμένο Δάσος προς τον θάνατό του, θυμάται τη φράση του Υπουργού. Ακουμπάει τα χείλη του στο Snitch, ψιθυρίζει “Θα πεθάνω σε λίγο” και έτσι αποκαλύπτεται μέσα από αυτό ο δεύτερος Κλήρος του Θανάτου, δηλαδή η Πέτρα της Ανάστασης, την οποία είχε κρύψει μέσα ο Dumbledore. Έτσι, ο Harry κατάφερε να μιλήσει με τα αγαπημένα του πρόσωπα, τους γονείς του, τον Sirius και τον Lupin πριν αντιμετωπίσει τον Voldemort.\nO Αόρατος Μανδύας\nΤα πρώτα Χριστούγεννα του Harry στο Hogwarts σημαδεύτηκαν, μεταξύ άλλων, και από το ανώνυμο δώρο που έφτασε στα χέρια του. Πρόκειται για το οικογενειακό κειμήλιο του Αόρατου Μανδύα, το οποίο βρισκόταν στην κατοχή του Dumbledore, μετά τον θάνατο του James Potter. Ο Ron τόνισε στον Harry τη σημασία του αόρατου μανδύα, παρότι δεν γνώριζε ότι ο συγκεκριμένος μανδύας ανήκε στον Ignotus Peverell. Αρχικά ο Harry χρησιμοποίησε το δώρο του για να κυκλοφορεί με μυστικότητα στο Hogwarts και το Hogsmeade. Αργότερα, στο βιβλίο Ο Χάρι Πότερ και οι Κλήροι του Θανάτου έμαθε ότι επρόκειτο για τον ένα Κλήρο του Θανάτου, ο οποίος χρησιμοποιήθηκε από τον Ignotus Peverell ώστε να ξεφύγει από τον Θάνατο για χρόνια.\nΌλη η αλήθεια για το ραβδί κουφοξυλιάς\nΧαρακτήρες που η Τζ.Κ. Ρόουλινγκ “έκοψε” από τα βιβλία της\nAναντιστοιχίες στα βιβλία Χάρι Πότερ\nΟι χαριποτερικοί χαρακτήρες που η Τζ.Κ. Ρόουλινγκ σκέφτηκε να “σκοτώσει”\nΚλήροι του Θανάτου\tΧΑΡΙ ΠΟΤΕΡ\nΟ Χάρι Πότερ και το Καταραμένο Παιδί | Η πρεμιέρα στο Broadway\nΜαγικοϊστορία: Η γέννηση του Tom Riddle και ρίζες του Α΄ Μαγικού Πολέμου


Ανανεώσιμες Πηγές Ενέργειας: Αλήθεια ή Ψέματα; – Amelia Says\nΠραγματική αξιοποίηση των πράσινων τεχνολογιών στην υπηρεσία του περιβάλλοντος και του ανθρώπου ή άλλο ένα ψέμα με γνώμονα το κέρδος;\nΟ Michael Moore απελευθέρωσε, λόγω καραντίνας, το νέο του ντοκιμαντέρ, Planet of the Humans και μας προβλημάτισε βαθιά. Μπορείτε να το παρακολουθήσετε, για όσο είναι διαθέσιμο εδώ\nΣκέφτηκα ότι σε συνδυασμό με το περιβαλλοντικό νομοσχέδιο που πρόκειται να ψηφιστεί στη Βουλή, αποτελεί μια εξαίσια ευκαιρία για περαιτέρω ανάλυση. Ας ξεκινήσουμε από τα βασικά.\nΤο Υπουργείο Περιβάλλοντος ορίζει ως ανανεώσιμες πηγές ενέργειας (ΑΠΕ) «τις μη ορυκτές ανανεώσιμες πηγές ενέργειας, δηλαδή την αιολική, την ηλιακή και τη γεωθερμική ενέργεια, την ενέργεια κυμάτων, την παλιρροϊκή ενέργεια, την υδραυλική ενέργεια, τα αέρια τα εκλυόμενα από χώρους υγειονομικής ταφής, από εγκαταστάσεις βιολογικού καθαρισμού και τα βιοαέρια.»\nΣτο παραπάνω θα πρόσθετα ότι μιλώντας για ΑΠΕ, πάντα φέρνουμε στο μυαλό μας ενέργειες που παράγονται με φιλικό τρόπο προς το περιβάλλον και τον άνθρωπο και είναι φυσικά οικονομικές. Σίγουρα κατά πολύ οικονομικότερες από τις συμβατικές.\nΈχει αρχίσει όμως να διαφαίνεται ότι δεν ισχύει τίποτα από τα δύο. Ούτε φιλικές είναι οι πηγές παραγωγής, ούτε η ενέργεια παρέχεται οικονομικότερα στον καταναλωτή.\nΓιατί η ενέργεια που παράγεται δεν προσφέρεται σε χαμηλότερη τιμή;\nΈνα από τα μεγαλύτερα προβλήματα των ΑΠΕ είναι ότι είναι ασύμφορη η αποθήκευση της ενέργειας που παράγουν. Ακόμα και μετά την αποθήκευσή της, η μεταφορά αυτής της ενέργειας έχει υψηλό κόστος καθώς παράγεται σε απομακρυσμένες από τις πόλεις περιοχές. Ένας τρόπος για να κρατηθούν χαμηλά τα κόστη είναι η ενέργεια να είναι διαθέσιμη, όταν υπάρχει και η ανάγκη της. Αυτό είναι κάτι πρακτικά αδύνατο στις παρούσες συνθήκες. Εάν σκεφτούμε τις δύο βασικές ΑΠΕ, δεν υπάρχει πάντα ηλιοφάνεια ούτε άνεμος. Η λύση σε αυτό είναι να υποστηρίζεται από τα «μετόπισθεν» με καύση φυσικού αερίου, κάρβουνου ή πετρελαίου.\nΤο κόστος κατασκευής και συντήρησης των μονάδων παραγωγής ΑΠΕ είναι σημαντικά υψηλότερο από αυτό των ορυκτών καυσίμων (εξαίρεση αποτελούν τα υδροηλεκτρικά φράγματα). Επιπρόσθετα, η διάρκεια ζωής τους είναι μικρότερη και η ενέργεια που παράγουν λιγότερη τόσο σε σχέση με τις «παραδοσιακές» μεθόδους όσο και με την έκταση που καταλαμβάνουν.\nΠόσο «καθαρές» και φιλικές για το περιβάλλον είναι οι ΑΠΕ;\nΣτις περιοχές δημιουργίας αιολικών πάρκων πρέπει να κοπούν δέντρα ή να καταστραφεί μέρος της γης στην οποία θα γίνει η εγκατάσταση. Λόγω του θορύβου διαταράσσεται το οικοσύστημα ενώ έχουν παρατηρηθεί ατυχήματα με μεταναστευτικά πουλιά που τραυματίζονται ή σκοτώνονται στους έλικες των ανεμογεννητριών.\nΤα φωτοβολταϊκά πάρκα ενέχουν τον κίνδυνο της αύξησης της πιθανότητας εμφάνισης καρκίνου λόγω της ηλεκτρομαγνητικής ενέργειας που παράγουν. Οι κυψέλες των πάνελ, που κατασκευάζονται κατά κύριο λόγο από σιλικόνη, περιέχουν ένα μεγάλο αριθμό τοξικών υλικών, τα οποία εάν δεν ανακυκλωθούν καταλήγουν στο περιβάλλον. Όπως θα δείτε εάν παρακολουθήσετε το “Planet of the Humans”, παρόλο που οι εγκαταστάσεις γίνονται σε περιοχές που θεωρούνται άγονες όπως οι έρημοι, κάθε άλλο παρά άγονα οικοσυστήματα είναι.\nΚαι τα βιοαέρια τι είναι; Είναι ένα μείγμα διαφορετικών αερίων που παράγονται από την αποσύνθεση οργανικής ύλης απουσία οξυγόνου. Η αλήθεια είναι ότι μιμείται σε ένα πολύ καλό βαθμό τα ορυκτά καύσιμα και είναι πάντα διαθέσιμη σε αντίθεση με τις ενέργειας που προαναφέρθηκαν. Η κύρια πηγή παραγωγής βιοαερίου είναι η καύση ξυλείας. Ακολουθούν οι καύσεις αποβλήτων, σκουπιδιών και προϊόντων γεωργίας. Είναι φαντάζομαι αντιληπτό από όλους ότι είναι απολύτως βάσιμοι οι φόβοι που εκφράζονται από διάφορες περιβαλλοντικές οργανώσεις για αποψίλωση δασών. Υπάρχει ακόμα και τεχνολογία που χρησιμοποιεί το λίπος ζώων ως καύσιμο για αυτοκίνητα. Άραγε πόσα ζώα χρειάζεται για να διανύσεις 100χλμ;\nΤελικά έχουν μειωθεί οι εκπομπές CO2;\nΌπως αναφέρεται στο ντοκιμαντέρ, δεν φαίνεται κάτι τέτοιο και ο λόγος είναι ότι χρησιμοποιείται κατά κόρον η τεχνολογία που θέλουμε να μειώσουμε για την παραγωγή υλικών με σκοπό την παραγωγή ενέργειας από ανανεώσιμες πηγές. Χαρακτηριστικό παράδειγμα που δίνεται είναι τα υβριδικά αυτοκίνητα. Αποτελούνται από αλουμίνιο, που απαιτεί 8 φορές παραπάνω ενέργεια για να παραχθεί σε σχέση με το ατσάλι, η μπαταρία τους είναι λιθίου, υλικό υψηλής τοξικότητας και χρησιμοποιούν στα επιμέρους εξαρτήματά τους γραφίτη, μια σπάνια μορφή άνθρακα. Εκτός των επιδοτήσεων που αφορούν τις ΑΠΕ, δίνονται και επιδοτήσεις στις συμβατές μονάδες παραγωγής. Εφόσον δεν πρέπει να κλείσουν και οι μονάδες παραγωγής ΑΠΕ δεν μπορούν να λειτουργήσουν χωρίς τη χρήση ορυκτών καυσίμων, επιδοτούνται.\nΤο περιβαλλοντικό νομοσχέδιο στην Ελλάδα\nΟι περιβαλλοντικές οργανώσεις το ονομάζουν «Αρμαγεδδών του περιβάλλοντος» και μάλλον δεν έχουν άδικο. Κάποια βασικά στοιχεία του νομοσχεδίου σχετικά με την πράσινη ενέργεια είναι ότι:\nΕπιτρέπεται η δημιουργία μονάδων παραγωγής ανανεώσιμης ενέργειας σε προστατευόμενες περιοχές NATURA\nΔιευκολύνεται η διαδικασία αδειοδότησης για εξορύξεις και για εγκατάσταση μονάδων παραγωγής πράσινης ενέργειας σε δασικούς χάρτες\nΣυμμετοχή πιστοποιημένων ιδιωτών αξιολογητών στις αδειοδοτήσεις χωρίς καμία συνδρομή περιβαλλοντικών φορέων\nΓια να υπάρξει ελπίδα πρέπει να αποδεσμευτεί αυτή η τεχνολογία από αυτούς που τη λυμαίνονται. Η επιστημονική κοινότητα θα μπορέσει να επιδοθεί στην εύρεση νέων τρόπων παραγωγής ενέργειας και στη βελτίωση των ήδη υπαρχόντων με κύριο γνώμονα την επιβίωση του πλανήτη και την ποιοτικότερη διαβίωση τόσο του ανθρώπου όσο και των υπόλοιπων ειδών. Το πρόβλημα είναι υπαρκτό, πολύ πιο κοντά απ’ ότι φανταζόμαστε και μας αγγίζει όλους ανεξαιρέτως.\nThis entry was posted in Authentic and tagged #authentic, #ανανεώσιμες πηγές ενέργειας.\nΦαλάφελ ή αλλιώς ρεβιθοκεφτές!


Survivor: Τρομερή αποκάλυψη της Βαλαβάνη για την σχέση με τον Αγγελόπουλο: «Ήμουν η μόνη στην παραλία που…» - To Mauro Provato\n«Το μόνο που θα με κρατούσε πίσω ήταν η δουλειά μου. Αναγκαστικά θα έπρεπε να αφήσω στις πλάτες των υπόλοιπων συναδέλφων αρκετή δουλειά. Με τα δελτία και όλες τις εκπομπές που βγαίνω, είμαι ένα ενεργό μέλος του ΣΚΑΪ. Ωστόσο, μίλησα με τα παιδιά στη δουλειά και είχα την απόλυτη στήριξή τους, όπως και την απόλυτη στήριξη …\nτης οικογένειάς μου. Για αυτό και πήγα».


ΡΩΣΙΑ: ΚΡΑΤΟΣ, ΕΚΚΛΗΣΙΑ ΚΑΙ ΚΟΙΝΩΝΙΑ ΠΟΛΙΤΩΝ - Πολυμερώς και πολυτρόπως\nΠρωτοδημοσιεύτηκε στο πολωνικό Ηλεκτρονικό Καθολικό Πρακτορείο Ειδήσεων\nΡΩΣΙΑ: ΚΡΑΤΟΣ, ΕΚΚΛΗΣΙΑ ΚΑΙ ΚΟΙΝΩΝΙΑ ΠΟΛΙΤΩΝ\nΡωσία: Κράτος, Εκκλησία και κοινωνία πολιτών\nΤο κράτος στη Ρωσία θέλει και πάλι να ελέγξει ο,τιδήποτε είναι δυνατόν, και οι δημόσιοι υπάλληλοι κάθε βαθμίδας υποχρεωτικά εκπληρώνουν την επιθυμία του. Αυτό δεν αφορά μόνο την πολιτική ή την οικονομία. Το κράτος θέλει να θέσει επίσης υπό έλεγχο την ιστορία και ευρύτερα την πνευματική ζωή της κοινωνίας. Όλες οι σοβαρές εναλλακτικές προτάσεις αντιμετωπίζονται ως ποινικό αδίκημα. Το να ζεις στη Ρωσία, να έχεις τη δική σου γνώμη και να μην φοβάσαι να την εκφράσεις, απαιτεί και πάλι θάρρος. Για αυτό, όχι μόνο πολιτικοί, αλλά και κοινωνικοί ακτιβιστές στερήθηκαν την ελευθερία τους, ενώ δημοσιογράφοι και δικηγόροι έλαβαν το επαίσχυντο, σύμφωνα με το Κρεμλίνο, καθεστώς του «ξένου πράκτορα». Ένας νέος γύρος καταστολής –και δημοσίων διαμαρτυριών– συνδέεται με την προσπάθεια του κράτους να εκκαθαρίσει την παλαιότερη οργάνωση ανθρωπίνων δικαιωμάτων στη σύγχρονη Ρωσία, η οποία λειτουργεί υπό δύο νομικές οντότητες – τη Διεθνή Οργάνωση Μεμόριαλ και το Κέντρο Ανθρωπίνων Δικαιωμάτων Μεμόριαλ.\nΗ κρατική επίθεση εναντίον της κοινωνίας των πολιτών συνεχίζεται εδώ και αρκετά χρόνια. Αλλά ή περασμένη χρονιά, το 2021, έχει γίνει ορόσημο που μας επιτρέπει να μιλάμε για το τι ήταν «πριν» και τι έγινε «μετά». Η πλήρης διάλυση της οργάνωσης του Αλεξέι Ναβάλνι, η σύλληψή του και οι διώξεις ηγετικών στελεχών της οργάνωσης αντιμετωπίστηκαν ως εξουδετέρωση πολιτικών αντιπάλων. Η ποινή δεκατριών ετών φυλάκισης σε φυλακές υψηλής ασφαλείας, που επιβλήθηκε στον ιστορικό Γιούρι Ντμίτριεφ, ο οποίος αφιέρωσε τη ζωή του στα θύματα των πολιτικών διώξεων και των τόπων εκτελέσεων στην Καρέλια, μέσα από μια κατασκευασμένη υπόθεση «παιδοφιλίας», θα μπορούσε να εκληφθεί ως ξεκαθάρισμα λογαριασμών των τοπικών δυνάμεων ασφαλείας. Η δίωξη των Μαρτύρων του Ιεχωβά σε διάφορες περιοχές της Ρωσίας, η οποία συνεχίζεται εδώ και αρκετά χρόνια, παρουσιάστηκε ως αγώνας κατά των αιρέσεων. Πολλά τέτοια παραδείγματα θα μπορούσαν να αναφερθούν εδώ.\nΤο κράτος στη Ρωσία θέλει και πάλι να ελέγξει ο,τιδήποτε είναι δυνατόν, και οι δημόσιοι υπάλληλοι κάθε βαθμίδας υποχρεωτικά εκπληρώνουν την επιθυμία του. Αυτό δεν αφορά μόνο την πολιτική ή την οικονομία.Το κράτος θέλει να θέσει επίσης υπό έλεγχο την ιστορία και ευρύτερα την πνευματική ζωή της κοινωνίας. Όλες οι σοβαρές εναλλακτικές προτάσεις αντιμετωπίζονται ως ποινικό αδίκημα. Το να ζεις στη Ρωσία, να έχεις τη δική σου γνώμη και να μην φοβάσαι να την εκφράσεις, απαιτεί και πάλι θάρρος.\nΩστόσο, όλα αυτά είναι απλώς διαφορετικές μορφές μιας μακρόχρονης επιχείρησης – της συνεχούς, σταθερής πάλης του σύγχρονου ρωσικού κράτους με οποιαδήποτε μορφή διαφωνίας. Το γεγονός ότι ο αγώνας είναι ολοκληρωτικός αποδεικνύεται όχι μόνο από τις διώξεις εναντίον Ρώσων πολιτών, αλλά και από τις συνεχείς επιθέσεις σε διαδικτυακούς κολοσσούς με την απαίτηση να αφαιρέσουν από το διαδίκτυο περιεχόμενο που δεν αρέσει στο κράτος (ιδίως εκκλήσεις για συμμετοχή σε μη αδειοδοτημένες συναθροίσεις), στις οποίες προστέθηκε πρόσφατα και νομοθετική απαίτηση συμμόρφωσης αυτών των εταιρειών πληροφορικής, το κοινό των οποίων στη Ρωσία είναι πάνω από μισό εκατομμύριο επισκέπτες την ημέρα. Αυτός είναι ένας αγώνας ενάντια στα μέσα διακίνησης πληροφοριών που βρίσκονται εκτός του κρατικού ελέγχου.\nΘα ήταν επικίνδυνη υπερβολή να πιστέψουμε ότι ο πρόεδρος Βλαντιμίρ Πούτιν βρίσκεται προσωπικά πίσω από όλες τις καταστολές. Ίσως αυτό ισχύει μόνο στην περίπτωση του Ναβάλνι. Ο Πούτιν, ως βετεράνος πρόεδρος που βρίσκεται στην εξουσία σχεδόν ένα τέταρτο του αιώνα, δεν μπορεί πλέον να κυβερνήσει τη χώρα «με το χέρι». Ωστόσο, δημιούργησε ένα σύστημα που λειτουργεί σε μεγάλο βαθμό αυτόνομα, εστιάζοντας μόνο στο γενικό πλαίσιο ενδεχόμενων ενεργειών. Είναι πιθανό ότι η βαρβαρότητα των δομών εξουσίας να ξεπερνά τη σκληρότητα που προτίθεται να επιβάλει το Κρεμλίνο, αλλά αφού δεν υπάρχουν κανόνες, το Κρεμλίνο αναδρομικά συμφωνεί με το επίπεδο σκληρότητας που επιλέγουν οι δυνάμεις ασφαλείας. Αυτές οι δυνάμεις ασφαλείας έχουν πλέον αναλάβει τον έλεγχο της εσωτερικής πολιτικής στη Ρωσία.\nΜπορεί να καταδειχθεί ότι η μετασοβιετική ταυτότητα στη Ρωσία έχει διαμορφωθεί και έχει αποκτήσει νεοαυτοκρατορική μορφή. Στήριγμα αυτής της ταυτότητας αποτέλεσαν το ιστορικό αφήγημα, η επιστροφή στο παρελθόν και, αντίστοιχα, οι θολές απεικονίσεις του μέλλοντος. Ωστόσο, η εποχή των μεγάλων ηρώων που δικαιολογούν τη μορφή της σύγχρονης Ρωσίας δεν είναι κάπου στο μακρινό παρελθόν. Βρίσκονται σε μια εποχή πολύ κοντά μας, την εποχή του Δεύτερου Παγκοσμίου Πολέμου (του «Μεγάλου Πατριωτικού Πολέμου»), την εποχή της Σοβιετικής Ένωσης. Αυτή η περίοδος πρέπει να αναλυθεί και να μυθοποιηθεί προσεκτικά, και το κράτος επενδύει τεράστια χρηματικά ποσά για την προώθηση νέων ερμηνειών της ιστορίας, χρηματοδοτεί πολυάριθμες «πατριωτικές» ταινίες για σοβιετικούς ήρωες και πληρώνει αδρά, μέσω κρατικών επιχορηγήσεων, για τη δημιουργία περαιτέρω φιλοκυβερνητικού περιεχομένου.\nΝομίζω ότι μετά από όλα τα παραπάνω, οι αντιρρήσεις των δυνάμεων ασφαλείας για τον παλαιότερο δημόσιο οργανισμό που ασχολούνταν με την αναζήτηση και την αποκατάσταση των θυμάτων της σοβιετικής κατασταλτικής πολιτικής και με την υπεράσπιση των ανθρωπίνων δικαιωμάτων, γίνονται πιο κατανοητές. Ο τυπικός λόγος της προσφυγής στο Ανώτατο Δικαστήριο με αίτημα την διάλυση της Διεθνούς Οργάνωσης Μεμόριαλ ήταν οι πολλές διοικητικές αναφορές για εικαζόμενες παραβιάσεις του νόμου περί «ξένων πρακτόρων» που διέπραξε η Μεμόριαλ, και αντίστοιχα ο λόγος της προσφυγής στο Δημοτικό Δικαστήριο της Μόσχας ήταν η αντίστοιχη κατηγορία κατά του Κέντρου Ανθρωπίνων Δικαιωμάτων Μεμόριαλ για «επίμονη περιφρόνηση του νόμου και κατάφωρη παραβίαση των δικαιωμάτων των πολιτών». Η μήνυση κατατέθηκε από το Γραφείο του Γενικού Εισαγγελέα και υποστηρίχθηκε από το Υπουργείο Δικαιοσύνης και την Ροσκομαντζόρ, την Κρατική Υπηρεσία Λογοκρισίας. Αυτό το σχήμα θα έπρεπε να κάνει σαφές ότι δεν επρόκειτο για κάποια υπηρεσία που ξεκαθάριζε τους λογαριασμούς της με ενοχλητικούς πολιτικούς ακτιβιστές, αλλά ότι οι κρατικές αρχές, με την ευρεία έννοια της λέξης, δεν ήθελαν πλέον να ανέχονται την ύπαρξη μιας δημόσιας οργάνωσης που να ασχολείται με τη διατήρηση αυτής της άβολης ιστορικής μνήμης.\nΗ μετασοβιετική ταυτότητα στη Ρωσία έχει διαμορφωθεί και έχει αποκτήσει νεοαυτοκρατορική μορφή. Στήριγμα αυτής της ταυτότητας αποτέλεσαν το ιστορικό αφήγημα, η επιστροφή στο παρελθόν και, αντίστοιχα, οι θολές απεικονίσεις του μέλλοντος. Ωστόσο, η εποχή των μεγάλων ηρώων που δικαιολογούν τη μορφή της σύγχρονης Ρωσίας δεν είναι κάπου στο μακρινό παρελθόν. Βρίσκονται σε μια εποχή πολύ κοντά μας, την εποχή του Δεύτερου Παγκοσμίου Πολέμου (του «Μεγάλου Πατριωτικού Πολέμου»), την εποχή της Σοβιετικής Ένωσης. Αυτή η περίοδος πρέπει να αναλυθεί και να μυθοποιηθεί προσεκτικά, και το κράτος επενδύει τεράστια χρηματικά ποσά για την προώθηση νέων ερμηνειών της ιστορίας, χρηματοδοτεί πολυάριθμες «πατριωτικές» ταινίες για σοβιετικούς ήρωες και πληρώνει αδρά, μέσω κρατικών επιχορηγήσεων, για τη δημιουργία περαιτέρω φιλοκυβερνητικού περιεχομένου\nΣτην πραγματικότητα, οι δυνάμεις ασφαλείας δεν το κρύβουν. Να τι είπε ο εισαγγελέας Αλεξέι Ζαφιάρωφ, αγορεύοντας στο Ανώτατο Δικαστήριο: «Η Μεμόριαλ, ανακινώντας το θέμα των πολιτικών διώξεων του 20ουαιώνα, δημιουργεί μια ψεύτικη εικόνα της ΕΣΣΔ ως τρομοκρατικού κράτους, ξεπλένοντας και αποκαθιστώντας εγκληματίες Ναζί, που είχαν χέρια βαμμένα με το αίμα των Σοβιετικών πολιτών […] Γιατί τώρα εμείς, οι απόγονοι των νικητών, θα πρέπει να αναγκαζόμαστε να παρακολουθούμε τις προσπάθειες αποκατάστασης των προδοτών της πατρίδας και των συνεργών των Ναζί; […] Μάλλον επειδή κάποιος το πληρώνει. Και αυτός είναι ο πραγματικός λόγος της οργισμένης δυσαρέσκειας με την οποία η Μεμόριαλ αποποιείται την ιδιότητα του ξένου πράκτορα». Δεν έχει σημασία σε ποια ακριβώς γραφεία γράφτηκε αυτή η ομιλία. Οι κύριες θέσεις εκφράζουν ξεκάθαρα την πορεία που ακολουθούν οι αρχές στη Ρωσία.\nΚαι οι αποφάσεις των δικαστηρίων, όσο κι αν διαμαρτυρόμαστε, όσο κι αν ελπίζουμε για το καλύτερο, είναι αρκετά προβλέψιμες. Στις 28 Δεκεμβρίου, το Ανώτατο Δικαστήριο διέλυσε την Διεθνή Οργάνωση Μεμόριαλ. Μετά τα λόγια του εισαγγελέα, η δικαστής Άννα Ναζάροβα χρειάστηκε μόνο σαράντα λεπτά για να ικανοποιήσει την αξίωση του χωρίς καμία επιφύλαξη. Την επόμενη μέρα, 29 Δεκεμβρίου, το δικαστήριο της πόλης της Μόσχας αποφάσισε με την ίδια ταχύτητα να διαλύσει το Κέντρο Ανθρωπίνων Δικαιωμάτων Μεμόριαλ. Φυσικά, δεν πρόκειται για νομικές, αλλά πολιτικές αποφάσεις.\nΜόλις δύο ημέρες νωρίτερα, ο Γιούρι Ντμίτριεφ τιμωρήθηκε με δύο επιπλέον χρόνια φυλάκιση για τις ίδιες πλαστές κατηγορίες παιδεραστίας που αντιμετώπιζε, και τώρα η ποινή του ανέρχεται σε δεκαπέντε χρόνια.\nΤόσο ο Ντμίτριεφ, του οποίου οι δίκες δεν σταμάτησαν από το 2016, όσο και η Διεθνής Οργάνωση Μεμόριαλ έχουν βρει υποστήριξη από ποικίλους οργανισμούς και μεμονωμένα πρόσωπα. Περισσότερα από 130.000 άτομα υπέγραψαν εκκλήσεις υπεράσπισης της Μεμόριαλ.\nΩστόσο, ανάμεσα σε εκείνους που δεν δήλωσαν ανοιχτά την υποστήριξή τους στη Μεμόριαλ, θα πρέπει πρώτα απ’ όλους να κατονομαστεί η Ρωσική Ορθόδοξη Εκκλησία. Έμεινε σιωπηλή, αν και μεμονωμένοι κληρικοί –ως άτομα και ως πολίτες– στήριξαν τη Μεμόριαλ.\nΔυστυχώς, η επίσημη Εκκλησία επέλεξε έναν διαφορετικό δρόμο· να υποστηρίζει την εξουσία με όμορφα λόγια, από τη μια πλευρά, και να τηρεί μια εξίσου εύγλωττη σιωπή για σημαντικά κοινωνικά προβλήματα, από την άλλη. Το κράτος «αγόρασε» την Εκκλησία και αποδείχτηκε μια ακριβή, αλλά τελικά πολύ επικερδής αγορά. Σε αντάλλαγμα για τις επιχορηγήσεις, τις επιδοτήσεις για την κατασκευή πνευματικών κέντρων, τα έργα αποκατάστασης και τις φοροαπαλλαγές, το Κρεμλίνο έλαβε την πλήρη ιδεολογική αφοσίωση του Πατριάρχη, των επισκόπων και του μεγαλύτερου μέρους του κλήρου.\nΗ επίσημη Εκκλησία συμφώνησε πλήρως με το κράτος πως το σημαντικότερο απ’ όλα είναι η ιστορία. Αλλά, φυσικά, όχι η κάθε ιστορία, αλλά μόνο εκείνη που επιβεβαιώνει τη ρωσική πολιτεία και τον ιδιαίτερο ρόλο της Εκκλησίας στη διαμόρφωσή της.\nΩς εκ τούτου, η επίσημη Εκκλησία βιώνει τα μεγαλύτερα προβλήματα ακριβώς όταν μιλάει για τις διώξεις και τον ρόλο του κράτους στην καταστροφή της Εκκλησίας την περίοδο 1920-1940. Φοβάται να επιτρέψει στον εαυτό της να πει ότι η Τσε-Κα, οι προκάτοχοι των σημερινών σωμάτων ασφαλείας, επί δεκαετίες εξόντωναν συστηματικά επισκόπους, ιερείς και λαϊκούς ακριβώς εξαιτίας της ομολογίας της πίστης.\nH επίσημη Εκκλησία επέλεξε έναν διαφορετικό δρόμο· να υποστηρίζει την εξουσία με όμορφα λόγια, από τη μια πλευρά, και να τηρεί μια εξίσου εύγλωττη σιωπή για σημαντικά κοινωνικά προβλήματα, από την άλλη. Το κράτος «αγόρασε» την Εκκλησία και αποδείχτηκε μια ακριβή, αλλά τελικά πολύ επικερδής αγορά. Σε αντάλλαγμα για τις επιχορηγήσεις, τις επιδοτήσεις για την κατασκευή πνευματικών κέντρων, τα έργα αποκατάστασης και τις φοροαπαλλαγές, το Κρεμλίνο έλαβε την πλήρη ιδεολογική αφοσίωση του Πατριάρχη, των επισκόπων και του μεγαλύτερου μέρους του κλήρου.\nΝαι, η Εκκλησία αγιοκατέταξε περισσότερους από 1.000 νεομάρτυρες και ομολογητές που υπέφεραν στα χρόνια των διώξεων. Κι όμως, προσπαθώντας να ευχαριστήσει τις αρχές, η Εκκλησία ισχυρίζεται ότι «το κατόρθωμα των νεομαρτύρων και ομολογητών μαρτυρεί την αντίθεσή τους στην θεομαχία και όχι στο κράτος ως τέτοιο». Αυτό το απόσπασμα προέρχεται από ένα έγγραφο που εγκρίθηκε πριν από δέκα χρόνια, σε πολύ λιγότερο απολυταρχικές εποχές, στη Σύνοδο των Επισκόπων της Ρωσικής Ορθόδοξης Εκκλησίας. Ήμουν συντονιστής για αυτό το έγγραφο, και στην έκδοση που ετοίμασε η ειδική επιτροπή της Διασυμβουλιακής Συνόδου της Ρωσικής Ορθόδοξης Εκκλησίας, αυτή η φράση δεν υπήρχε. Η τροποποίηση ανακοινώθηκε αργότερα, στην ολομέλεια της Συνόδου, υποστηριζόμενη από τον Πατριάρχη και, κατά συνέπεια, από την πλειοψηφία όσων ψήφισαν.\nΗ παραπάνω φράση, από ένα έγγραφο με μεγάλη κανονιστική ισχύ, διαγράφει τις μεγάλες προσπάθειες να αποδοθεί τιμή στους νεομάρτυρες. Αυτή η τιμή δεν πήρε ποτέ σάρκα και οστά και παρέμεινε σε μεγάλο βαθμό τυπική, ακριβώς επειδή η επίσημη Εκκλησία μιλά διστακτικά και πολύ δειλά για τους λόγους των διώξεων και για αυτούς που πραγματοποίησαν άμεσα τις διώξεις αυτές.\nΤριάντα χρόνια μετά την έναρξη της «εκκλησιαστικής αναγέννησης» στη μετασοβιετική Ρωσία, δημιουργήθηκε μια παράδοξη κατάσταση: οι θεσμοί της κοινωνίας των πολιτών παρουσιάζουν μεγαλύτερο ηθικό περιεχόμενο από την επίσημη Εκκλησία. Και εδώ δεν μπορεί να ειπωθεί ότι αυτό είναι αποτέλεσμα της εκκοσμίκευσης. Μάλλον, αντίθετα, είναι το αποτέλεσμα του συνειδητού αιτήματος της κοινωνίας για ηθικό περιεχόμενο, που συνδέεται με την διακονία, με την ανώτερη έννοια της λέξης\nΗ ίδια η έννοια του «καθορισμού» των νεομαρτύρων φαίνεται μάλλον αντιφατική. Οι Μπολσεβίκοι διέπραξαν κοινωνική γενοκτονία κατά του κλήρου και των ενεργών μελών των θρησκευτικών κοινοτήτων. Ωστόσο, υπήρξε κοινωνική γενοκτονία και σε άλλες κοινωνικές ομάδες, όπως οι ευγενείς και οι αγρότες. Έχει νόημα να τους βάζουμε σε διαφορετική «κατηγορία»; Όμως οι παλινδρομήσεις, οι «αποκαθηλώσεις» και οι διαγραφές πολλών δεκάδων ονομάτων από τον κατάλογο των αγίων, δεν δημιουργούν καμιά σιγουριά ότι ο δρόμος που επέλεξε η Εκκλησία θα αντέξει στο χρόνο. Η κοσμική προσέγγιση που επέλεξε η Μεμόριαλ, τουλάχιστον από ηθική άποψη, φαίνεται πιο πειστική: να μην χωρίζει τους νεκρούς σε «αγίους» και «μη αγίους», αλλά να μιλάει για τα θύματα των διώξεων ως ένα είδος κοινότητας όπου όλα τα αθώα θύματα είναι άξια της μνήμης μας.\nΤριάντα χρόνια μετά την έναρξη της «εκκλησιαστικής αναγέννησης» στη μετασοβιετική Ρωσία, δημιουργήθηκε μια παράδοξη κατάσταση: οι θεσμοί της κοινωνίας των πολιτών παρουσιάζουν μεγαλύτερο ηθικό περιεχόμενο από την επίσημη Εκκλησία. Και εδώ δεν μπορεί να ειπωθεί ότι αυτό είναι αποτέλεσμα της εκκοσμίκευσης. Μάλλον, αντίθετα, είναι το αποτέλεσμα του συνειδητού αιτήματος της κοινωνίας για ηθικό περιεχόμενο, που συνδέεται με την διακονία, με την ανώτερη έννοια της λέξης. Όμως ούτε το κράτος, ούτε η Εκκλησία, που ήταν σφιχτά δεμένη μαζί του, δεν μπόρεσαν να ικανοποιήσουν αυτό το αίτημα.\nΑλλά η Μεμόριαλ το κατόρθωσε. Υποκλίνομαι βαθιά σε όλους όσους εργάστηκαν και εργάζονται σε αυτόν τον υπέροχο οργανισμό. Είστε ένας πραγματικός θησαυρός της Ρωσίας. Και δεν έχω καμία αμφιβολία ότι θα βρείτε νόμιμους τρόπους για να συνεχίσετε να εργάζεστε.\nΟ Sergei Chapnin ειναι ανεξάρτητος ορθόδοξος δημοσιογράφος, αρχισυντάκτης του περιοδικού «Dary», πρώην Αρχισυντάκτης του επίσημου οργάνου του Πατριαρχείου Μόσχας «Zhurnal Moskovskoy Patriarchii» και αναπληρωτής αρχισυντάκτης του εκδοτικού οίκου του Πατριαρχείου Μόσχας.\nΓια την πρώτη δημοσίευση του κειμένου βλ. εδώ.\nΗ μετάφραση στα ελληνικά έγινε από τον συνεργάτη της Ακαδημίας Θεολογικών Σπουδών Βόλου Κωστή Δρυγιανάκη.\nΤο εικαστικό προέρχεται από ακιδογράφημα (grafito) του ρώσου καλλιτέχνη Alexandr Tsypkov σε δρόμο της Μόσχας.\n Σχετικό κείμενο: https://meduza.io/news/2021/12/28/genprokuratura-utverzhdaet-chto-memorial-sozdaet-lzhivyy-obraz-sssr-kak-terroristicheskogo-gosudarstva\nFiled Under: 'Ολα τα άρθρα, Κοινωνία\nTags: Ανατολική Ευρώπη, Ορθόδοξη Εκκλησία, πολιτική θεολογία, Ρωσία\nΗ ΟΥΚΡΑΝΙΚΗ ΚΡΙΣΗ ΚΑΙ Ο «ΝΟΜΟΣ ΤΗΣ ΖΟΥΓΚΛΑΣ». ΣΧΟΛΙΟ ΣΤΟ ΑΡΘΡΟ ΤΟΥ ΓΙΟΥΒΑΛ ΝΩΕ ΧΑΡΑΡΙ ΣΤΟ ΠΕΡΙΟΔΙΚΟ THE ECONOMIST ΓΙΑ ΤΗΝ ΚΡΙΣΗ ΣΤΗΝ ΟΥΚΡΑΝΙΑ


Arcadia Sports | Η Αθλητική Ενημέρωση της Αρκαδίας - Ο Χούλι του ΑΣΤΕΡΑ απέκλεισε την Ρεάλ!\nΑΡΧΙΚΗ / ΠΟΔΟΣΦΑΙΡΟ / Ο Χούλι του ΑΣΤΕΡΑ απέκλεισε την Ρεάλ!\nΟ Χούλι του ΑΣΤΕΡΑ απέκλεισε την Ρεάλ!\nΣεζόν 2011-2012: Ο ΑΣΤΕΡΑΣ ανακοινώνει την απόκτηση του Χούλι, ενός παίκτης που την προηγούμενη σεζόν έπαιζε στη Ράγιο Βαγιεκάνο. Σήμερα, μια 10ετία μετά ο Χούλι παίζει στο παιχνίδι της ζωής του, κόντρα στη Ρεάλ Μαδρίτης.\nΗ ομάδα μίας πόλης 59.000 κατοίκων απέκλεισε (με 10 παίκτες) μία "Βασίλισσα" 13 Champions League και μας θύμισε πως το Κύπελλο είναι μια διοργάνωση για τα θαύματα της μιας βραδιάς. Το μπάτζετ της; Μόλις 700.000 ευρώ.\nΗ Ρεάλ είδε την… μικρούλα Αλκογιάνο να την κοιτάζει στα μάτια και να καταφέρνει να στείλει το ματς στην παράταση ισοφαρίζοντας με τον Ζοσέ Σόλμπες στο 80′.\nΣτο εξτρά μισάωρο η γηπεδούχος ομάδα της 3ης κατηγορίας Ισπανίας, έμεινε με 10 παίκτες στο 110′, λόγω αποβολής του Ραμόν Λόπεθ, αλλά στο 115′ ο Χουανάν Καζονόβα, ολοκλήρωσε το «κάζο» στέλνοντας τους «μερένκες» εκτός διοργάνωσης και την Αλκογιάνο στον επόμενο γύρο, γράφοντας παράλληλα μία "ολόχρυση" σελίδα στην ιστορία της.\nΑξίζει να σημειωθεί, ότι στην Αλκογιάνο αγωνίζεται και ένας επιθετικός που έχει περάσει από το ελληνικό πρωτάθλημα και τον ΑΣΤΕΡΑ.\nΟ λόγος για τον 39χρονο πλέον Χούλι, ο οποίος αγωνίστηκε δανεικός στους Αρκάδες το 2011-12. Και αυτός αγωνίστηκε στο ιστορικό παιχνίδι με τη Ρεάλ, περνώντας αλλαγή στο 60' του αγώνα.


Επιχειρηματικότητα και Καινοτομία έρευνα υπό το University of Edinburgh – ΔΙΚΤΥΟ ΚοινΣΕπ\nΕπιχειρηματικότητα και Καινοτομία έρευνα υπό το University of Edinburgh\n7 Ιουλίου 2018 by admin\tin Ερευνες, Τα Τελευταια Νεα μας!\nΣτο πλαίσιο της μεταπτυχιακής εργασίας στην κοινωνική επιχειρηματικότητα, ο Λεωνίδας Γαλερίδης, μεταπτυχιακός φοιτητής στο Πανεπιστήμιο του Εδιμβούργου (University of Edinburgh), έχει ετοιμάσει ένα σύντομο ερωτηματολόγιο 5 λεπτών με ερωτήσεις πολλαπλής επιλογής.\nΗ συμπλήρωση του είναι ανώνυμη και θα βοηθούσε σημαντικά στην έρευνα στο συγκεκριμένο πεδίο. Το ερωτηματολόγιο είναι διαμορφωμένο και στην ελληνική και στην αγγλική γλώσσα και μεταφράζεται αυτόματα από τη μια γλώσσα στην άλλη.\nΗ εργασία θα δημοσιευτεί στην αγγλική γλώσσα γεγονός που θα αναδείξει την ελληνική κοινωνική επιχειρηματικότητα και εκτός συνόρων. Για οποιαδήποτε ερώτηση ή πληροφορία μπορείτε να επικοινωνήσετε μαζί του στην ηλεκτρονική διεύθυνση: s1795581@ed.ac.uk . Εάν το επιθυμείτε στο τέλος του ερωτηματολογίου μπορείτε να δηλώσετε συμμετοχή σε μια κλήρωση για μια δωροεπιταγή από το e-food.gr\nΑν θέλετε να συμμετάσχετε στην έρευνα πατήστε εδώ social enterprises questionnaire\nΠαρουσία πλήθους επισκεπτών άνοιξε τις πύλες της η πρώτη περιφερειακή έκθεση Κοινωνικής Αλληλέγγυας Οικονομίας


Περί της εγκρατείας... (από το Γεροντικό) Μέρος 5ο - Ιερός Ναός Αγίου Σώστη Νέας Σμύρνης\nΈΝΑΣ μοναχός ρώτησε τον Γέροντά του από ποιά αφορμή γεννιέται στον άνθρωπο ο πόλεμος της σαρκός.\n- Από την πολυφαγία και την πολυυπνία κυρίως, του αποκρίθηκε εκείνος. Η φύση επιθυμεί την ηδονή, η άσκηση όμως μαραίνει την επιθυμία.\nΚΑΠΟΙΟΣ Χριστιανός πήγε δώρο ένα φλασκί κρασί στους Ερημίτες πάνω στο βουνό του Αγίου Αντωνίου. Ο Πρεσβύτερος, που έκανε την διανομή, έδωσε ένα ποτήρι και στον Όσιο Σισώη. Εκείνος το ήπιε, αλλά ο Πρεσβύτερος, επειδή ήταν πολύ ηλικιωμένος, ετοιμάστηκε να του δώσει και δεύτερο.\n- Πάψε να με βάζεις σε πειρασμό, αδελφέ, του είπε τότε αυστηρά ο Γέροντας. Ή μήπως λησμόνησες πως υπάρχει και διάβολος;\nΓΙΟΡΤΗ για τον πνευματικό άνθρωπο, γράφει ο Όσιος Εφραίμ ο Σύρος, είναι η τήρηση των θείων εντολών και παρηγοριά του η αποχή από το κακό. Καύχημά του ο φόβος του Θεού και πραγματική του ευφροσύνη η ημέρα που θα τον προσκαλέσει ο ουράνιος Βασιλεύς να κληρονομήσει τα αιώνια αγαθά Του.\nΤΑ ΜΑΤΙΑ του χοίρου, λέει κάποιος Πατήρ, είναι έτσι φτιαγμένα που βλέπουν μόνο στην γη. Το ίδιο παθαίνει κι ο άνθρωπος που έχει κυριευθεί από την επιθυμία των φαγητών. βλέπει όλο προς τα κάτω και δεν είναι ικανός για τίποτε υψηλό.\nΓΙΑΤΙ σε τρέμουν τα δαιμόνια, Αββά; ρώτησε τον Όσιο Ισίδωρο τον Πηλουσιώτη κάποιος νέος μοναχός.\n- Γιατί, αφ’ ότου έγινα καλόγερος, του αποκρίθηκε ο Όσιος, δεν επέτρεψα στον λάρυγγά μου καμιά απόλαυση.\nΈΝΑΣ σοφός Γέροντας δίνει την παρακάτω συμβουλή στους μοναχούς και μάλιστα στους νέους:\n- Απόφευγε, αδελφέ, να τρως τα φαγητά της αρεσκείας σου, αλλά προτίμα τα ευτελέστερα και ευχαρίστησε τον Θεό που σου τα στέλνει κι αυτά.


Ο Μάρκες, ο σημαντικότερος εκπρόσωπος του λογοτεχνικού ρεύματος του «μαγικού ρεαλισμού» που βραβεύτηκε με Νόμπελ το 1982, είναι ένας από τους σημαντικότερους συγγραφείς της ισπανόφωνης λογοτεχνίας.\nΉταν το πρώτο παιδί από συνολικά επτά αγόρια και τέσσερα κορίτσια του Γκαμπριέλ Ελίχιο Γκαρσία και της Λουίσα Σαντιάγα Μάρκες Ιγουαράν. Το χωριό του ανήκε στην επονομαζόμενη «Ζώνη της μπανάνας», περιοχή όλη την καλλιέργεια μπανάνας εκμεταλλευόταν η εταιρεία United Fruit Company.\nΠαραμύθια, μύθοι, δοξασίες, μαγικές ιστορίες και δεισιδαιμονίες διέπλασαν τον μικρό Γκαμπριέλ μαζί με τις ιστορικές και πολεμικές αφηγήσεις του συνταγματάρχη παππού του.\nΟ πατέρας του ήταν τηλεγραφητής έχοντας όμως και γνώσεις φαρμακευτικής και ιατρικής. Εγκατέλειψε το επάγγελμα του τηλεγραφητή και εργάστηκε ως ομοιοπαθητικός γιατρός. Δυο χρόνια μετά τη γέννησή του, η εσωτερική μετανάστευση των γονιών του δεν τον συμπεριέλαβε στην μετεγκατάστασή τους στην μεγάλη πόλη. Ο Γκαμπίτο μεγάλωσε μέχρι το 1936 με τον παππού και τη γιαγιά του από την πλευρά της μητέρας του, τον συνταγματάρχη του επαναστατικού στρατού Νικολάς Ρικάρδο Μάρκες Μεχία βετεράνο του εμφυλίου πολέμου των «Χιλίων ημέρων» και την Τρανκιλίνα Ιγουαράν Κότες. Τα χρόνια που έζησε μαζί τους, σε ένα σπίτι γεμάτο γυναίκες όπως θα πει πολύ αργότερα, ήταν τα πιο καθοριστικά για τη διαμόρφωσή του και τον εφοδίασαν με τα υλικά του σπουδαίου λογοτέχνη που θα γινόταν. Παραμύθια, μύθοι, δοξασίες, μαγικές ιστορίες και δεισιδαιμονίες διέπλασαν τον μικρό Γκαμπριέλ μαζί με τις ιστορικές και πολεμικές αφηγήσεις του συνταγματάρχη παππού του.\nΤΑ ΒΙΒΛΙΑ ΤΟΥ ΓΚΑΜΠΡΙΕΛ ΓΚΑΡΣΙΑ ΜΑΡΚΕΣ\nΚαλός μαθητής χωρίς ιδιαίτερο κόπο, το 1947 αρχίζει την φοίτηση στη Νομική Σχολή του Εθνικού Πανεπιστημίου της Μπογκοτά. Οι πρώτες του εφηβικές λογοτεχνικές απόπειρες στέφονται με επιτυχία όταν δημοσιεύονται το 1944 και το 1945 ένα ποίημα και ένα διήγημά του. Το 1948, με την Μπογκοτά κατεστραμμένη εξαιτίας εμφύλιων συγκρούσεων, μετακομίζει στην Καρταχένα για να συνεχίσει τις σπουδές του, όμως εκεί αρχίζει να αρθρογραφεί στην εφημερίδα El Universal, συνεργασία που κρατήσει μέχρι το 1950. Το 1953, έχει πια πολιτικά στραφεί στην Αριστερά και έχει επιστρέψει στην Μπογκοτά και εργάζεται στην εφημερίδα El Spectador για την οποία αρθρογραφεί και κάνει σειρά αποκαλύπτικών ρεπορτάζ. Απέκτησε φιλικές σχέσεις με τον Φιντέλ Κάστρο και υπήρξε και ανταποκριτής για το κουβανικό πρακτορείο ειδήσεων, μια σχέση που του κόστισε με τον αποκλεισμό επί τουλάχιστον τρεις δεκαετίες από τις ΗΠΑ, κάτι που άλλαξε επί πρόεδριας Μπιλ Κλίντον την δεκαετία του '90.\nΑπέκτησε φιλικές σχέσεις με τον Φιντέλ Κάστρο και υπήρξε και ανταποκριτής για το κουβανικό πρακτορείο ειδήσεων, μια σχέση που του κόστισε με τον αποκλεισμό επί τουλάχιστον τρεις δεκαετίες από τις ΗΠΑ, κάτι που άλλαξε επί πρόεδριας Μπιλ Κλίντον την δεκαετία του '90.\nΤο 1958 παντρεύτηκε με την αγαπημένη του από τα παιδικά του χρόνια Μερσέδες Μπάρτσα Πάρδο. Έζησαν μαζί μέχρι τον θάνατό του το 2014. Η Μερσέδες, μούσα, υποστηρίκτρια και σύντροφός του μέχρι το τέλος πέθανε στις 15 Αυγούστου 2020. Το 2017 ίδρυσε το Fundación Gabo ένα ίδρυμα για την διαφύλαξη, μελέτη και διάδοση της κληρονομιάς του αγαπημένου της συζύγου.\nΤο πρώτο του μυθιστόρημα με τίτλο «Πεσμένα φύλλα» εκδίδεται το 1955 κι ακολουθεί το 1961 το «Ο Συνταγματάρχης δεν έχει κανέναν να του γράψει». Είναι όμως το 1967 με τα «Εκατό Χρόνια Μοναξιάς», μια τοιχογραφία της πατρίδας του και ολόκληρης της Λατινικής Αμερικής, που θα κατακτήσει την δική του ξεχωριστή θέση στην παγκόσμια λογοτεχνία. Θα ακολουθήσουν «Το φθινόπωρο του Πατριάρχη» (1975), το «Χρονικό ενός προαναγγελθέντος θανάτου» (1981), «Ο έρωτας στα χρόνια της χολέρας» (1985), «Ο στρατηγός μες στο λαβύρινθό του» (1989), το «Περί έρωτος και άλλων δαιμονίων» (1994), «Οι θλιμμένες πουτάνες της ζωής μου» (2004).\nΤο 1982 τιμήθηκε με το το Βραβείο Νόμπελ Λογοτεχνίας. Στο σκεπτικό της βράβευσης αναφερόταν πως επελέγη «για τα μυθιστορήματα και τα διηγήματά του, στα οποία το φανταστικό και το πραγματικό συνδυάζονται σε έναν πλούσιο κόσμο φαντασίας, αντανακλώντας τη ζωή και τις συγκρούσεις μιας ηπείρου».\nΠέθανε, σε ηλικία 87 ετών, στις 17 Απριλίου 2014 στο Μεξικό όπου ζούσε από το 1961.\nΕκδ. ΨΥΧΟΓΙΟΣ\tΓκαμπριέλ Γκαρσία Μάρκες\tΝόμπελ Λογοτεχνίας


Campion.gr ™ | Από τον Νίκο Νικολάου: Όταν το Μπερναμπέου αποθέωσε τον Ροναλντίνιο\nΌταν το Μπερναμπέου αποθέωσε τον Ροναλντίνιο\nΟ Ροναλντίνιο είχε αναγκάσει τους φιλάθλους της Ρεάλ Μαδρίτης να σηκωθούν και να τον χειροκροτήσουν στο Μπερναμπέου, όταν σαν χθες πριν 9 χρόνια η Μπαρσελόνα είχε κερδίσει την ομάδα τους με 0-3!\nΣαν χθες (19/11) πριν εννέα χρόνια οι Μαδριλένοι υποκλίθηκαν στο ταλέντο του Ροναλντίνιο. Η Μπάρσελόνα, χάρις σε δύο γκολ του Ροναλντίνιο και ένα του Ετό, ανάγκαζε το Μπερναμπέου να αποθεώσει τον Βραζιλιάνο, με παρατεταμένο "standing ovation", μετά το τρίτο γκολ της Μπάρτσα και το δεύτερο προσωπικό στο ματς.\nΔεν ήταν μόνο μία νίκη της Μπαρσελόνα αλλά ένας θρίαμβος των "Μπλαουγκράνα" και μια ταπείνωση της Ρεάλ. Οι Καταλανοί εξέθεσαν τους "γκαλάκτικος" μπροστά στο κοινό τους και απέδειξαν ότι αυτοί ήταν οι εκφραστές του όμορφου ποδοσφαίρου.\nΤόσο καθολική ήταν η υπεροχή της Μπαρσελόνα και η αναγνώριση του Ροναλντίνιο, που μόνο ο Μαραντόνα είχε γνωρίσει ανάλογη αναγνώριση, όταν τον Ιούνιο του 1983 είχε βάλει ένα εντυπωσιακό γκολ στο Μπερναμπέου και είχε αναγκάσει τους φιλάθλους της Ρεάλ να τον χειροκροτήσουν.\n"Ήταν ένα τέλειο παιχνίδι. Δεν θα το ξεχάσω ποτέ γιατί σπάνια συμβαίνει σε έναν ποδοσφαιριστή να αποθεώνεται κατά αυτόν τον τρόπο", είχε δηλώσει ο Ροναλντίνιο. Λίγες ημέρες μετά τον θρίαμβο στην Μαδρίτη, ο Ρόνι ανακηρύχθηκε παίκτης της χρονιάς στη Ευρώπη κερδίζοντας την "Χρυσή Μπάλα".\nΡεάλ Μαδρίτης: Κασίγιας, Σαλγκάδο, Ράμος, Ελγκέρα, Ρομπέρτο Κάρλος, Γκαρσία (63' Μπαπτίστα), Μπέκαμ, Ραούλ (57' Γκούτι), Ζιντάν, Ρομπίνιο, Ρονάλντο.\nΜπαρτσελόνα: Βαλντές, Ολεγκέρ, Εντμίλσον, Πουγιόλ, Φαν Μπρόκχορστ, Μάρκες, Τσάβι, Ντέκο, Μέσι (70' Ινιέστα), Ροναλντίνιο, Ετό.\nΓκολ: 15΄Ετό, 59', 78' Ροναλντίνιο


Στις φλόγες στεγνοκαθαριστήριο στο Ηράκλειο\nΠαρ. 3 ΔΕΚ 21 03:30\n05.03.2016 - 22:41\nΓια πάνω από μία ώρα επειχειρούσαν οι Πυροσβεστικές δυνάμεις προκειμένου θα θέσουν υπό πλήρη έλεγχο τη φωτιά που εκδηλώθηκε νωρίς το βράδυ του Σαββάτου σε στεγνοκαθαριστήριο στην Αγία Ειρήνη Χρυσοβαλάντου στο Ηράκλειο.\nΗ φωτιά που ξεσήκωσε στο πόδο μία ολόκληρη γειτονιά εκδηλώθηκε κάτω από συνθήκες τις οποίες καλείται να διερευνήσει το Ανακρτικό Τμήμα της Πυροσβεστικής Ηρακλείου.\nΟι ζημιές που προκλήθηκαν είναι σύμφωνα με τις εκτιμήσεις μεγάλες καθώς μέσα στο χώρο, υπήρχαν έυφλεκτα υλικά τα οποία γρήγορα έκαναν τη φωτιά να φουντώσει. Στο σημείο επιχείρησαν 4 πυροσβεστικά οχήματα με 14 υπαλλήλους οι οποίοι λίγο μετά τις 10 το βράδυ είχαν καταφέρει να σβήσουν τη φωτιά από την οποία ευτυχώς δεν κινδύνευσε ανθρώπινη ζωή.


Power of love: Η ανακοίνωση της Μπακοδήμου για τον τελικό που άγχωσε τους παίκτες - Τι συνέβη; - MagazinoMou\nHomeMediaPower of love: Η ανακοίνωση της Μπακοδήμου για τον τελικό που άγχωσε τους παίκτες – Τι συνέβη;\n14 Ιουνίου 2019 Magazinomou Staff Media, Slide 0\nΛίγη ώρα πριν το Gala της Παρασκευής, η Μαρία Μπακοδήμου, συναντήθηκε με τους παίκτες και έκανε διάφορες ανακοινώσεις.\nΣτο αποψινό επεισόδιο του Power of love(14/6), θα παρακολουθήσουμε τον ημιτελικό του ριάλιτι αγάπης.\nΗ παρουσιάστρια, βρέθηκε στο σαλόνι μαζί με όλους και έκανε κάποιες ανακοινώσεις που αν κρίνουμε και από τις αντιδράσεις τους, τους άγχωσαν λίγο.\nΠιο συγκεκριμένα, η Μαρία, ανέφερε πως από το αποψινό Gala, θα αποχωρήσουν δύο και όχι ένας παίκτης.\nΤους είπε επίσης πως το μεγάλο έπαθλο θα το μοιραστούν ένα αγόρι και ένα κορίτσι, ενώ στον τελικό θα φτάσουν 8 άτομα, 4 αγόρια και 4 κορίτσια.\nΟ Παύλος Παπαδόπουλος, όταν άκουσε την ανακοίνωση αυτή της παρουσιάστριας, ανέφερε χαρακτηριστικά πως το παιχνίδι ήταν για εκείνον κάτι σαν σχολείο και πως με τους παίκτες, μπορεί να γνωρίζονται πολύ λίγο καιρό, είναι σαν να γνωρίζονται χρόνια.\nΗ Ρένια Τσακίρη, με τη σειρά της, είπε πως έμαθε να μην εμπιστεύεται τους ανθρώπους, ενώ δεν δίστασε να ρίξει και τα καρφιά της στις πρώην κολλητές της.\nΤο μεσημέρι της Κυριακής, είδαμε το Power of love Gala, όπως άλλωστε κάθε βδομάδα! Αυτή είναι μια δύσκολη μέρα για όλους τους παίκτες αφού κάποιος πρέπει να αποχωρήσει. Βέβαια υπάρχει Περισσότερα […]\n«Ελλάδα Έχεις Ταλέντο»: Άφωνος ο Σάκης Τανιμανίδης μετά την ατάκα 10χρονου για την μάνα του!\nΟ 10χρονος πρωταθλητής MiniGP Βασίλης Παντελάκης πήγε στο “Ελλάδα έχεις ταλέντο” και προκάλεσε πανικό. Με χιούμορ, αλλά και εξαιρετική εμφάνιση on stage ο μικρός συγκέντρωσε πάνω του όλα τα βλέμματα Περισσότερα […]


Πήρε μία γλάστρα, αλεύρι και μαγιά και ΧΩΡΙΣ καν ρεύμα έκανε το τέλειο ΧΩΡΙΑΤΙΚΟ ψωμί! Απίστευτο; - fraptime\nΑρχική/ΣΥΝΤΑΓΕΣ/Πήρε μία γλάστρα, αλεύρι και μαγιά και ΧΩΡΙΣ καν ρεύμα έκανε το τέλειο ΧΩΡΙΑΤΙΚΟ ψωμί! Απίστευτο;\nΠήγατε εκδρομή και δεν πήρατε μαζί σας ηλεκτρικές συσκευές, γιατί είστε ευσυνείδητοι και θέλετε να προστατέψετε το περιβάλλον από κάποια…\nΦτιάξτε σπιτικά σοκολατένια αυγά για το Πάσχα!( Βίντεο)


Η Brigitte Macron στην πιο προσωπική της εξομολόγηση\nΗ Πρώτη Κυρία της Γαλλίας, Brigitte Macron, αποκάλυψε σε μια σπάνια, εκ βαθέων εξομολόγηση στο περιοδικό Elle ότι ένιωθε «αβοήθητη και φοβισμένη» μετά τη γέννηση του πρώτου της παιδιού.\nΗ Brigitte Macron η οποία προτιμά το «σύζυγος Προέδρου» κι όχι το Πρώτη Κυρία της Γαλλίας απέκτησε τρία παιδιά με τον πρώτο σύζυγό της, André-Louis Auzière, τον Sébastien και τις Laurence και Tiphaine.\nΗ Brigitte Macron έφερε στον κόσμο το πρώτο της παιδί σε ηλικία 21 ετών και παραδέχθηκε πως αισθάνθηκε «αβοήθητη» όταν έφυγε από το μαιευτήριο.\n«Στα 21 μου, αμέσως μετά τη γέννηση του πρώτου μου παιδιού, στεκόμουν μπροστά από το νοσοκομείο περιμένοντας τον πατέρα του να μας πάει σπίτι και ήθελα να κάνω μια στροφή και να τρέξω να κρυφτώ στο μαιευτήριο»\n«Δεν μιλάμε ποτέ για το πόσο μόνη και ανίσχυρη μπορεί να είναι μια νεαρή μητέρα. Φοβόμουν να μην ξέρω (τι να κάνω), φοβόμουν ότι θα του συμβεί κάτι. Πέρασα τις τρεις πρώτες εβδομάδες ουρλιάζοντας νύχτα και μέρα» ανέφερε.\n«Ανήκω σε μία γενιά που δεν μιλούσαμε πολύ. Ακόμα και ο γιος μου ο Sébastien και οι κόρες μου, Laurence και Tiphaine, δεν ήθελαν να μιλήσουν. Όταν όμως ανέφερα το πρόβλημά μου εκείνοι είπαν: ”ναι, ξέρουμε, θυμόμαστε”».\nΤο να είσαι μητέρα είναι δύσκολο παραδέχεται, ενώ παράλληλα τονίζει ότι η προστασία των παιδιών πρέπει να σημαίνει περισσότερη υποστήριξη για τις μητέρες.\nMia Khalifa: Πώς η κορυφαία πορνοστάρ που εξαγρίωσε το ISIS, λατρεύεται από γυναίκες στο TikTok


Aντώνης & Κωσταντίνα Τριπολιτσιώτη – Parola Paros Freepress\nAντώνης & Κωσταντίνα Τριπολιτσιώτη\nΑντώνης & Κωσταντίνα Τριπολιτσιώτη\nΕκείνος: αυτοδίδακτος καλλιτέχνης ζωγράφος και αλιεύς αχινών. Στα καΐκια από 9 χρονών, βέρος Ναουσαίος ξενιτεύτηκε στο Πίσω Λιβάδι όπου διατηρεί το ουζερί «Μουράγιο».\nΕκείνη: γεννημένη στο Μοσχάτο, μεγάλωσε στον Ρέντη και φοίτησε στη Ράλλειο στον Πειραιά. Βρέθηκε στην Πάρο γιατί ερωτεύτηκε.\nΜεγάλες αγάπες το βιβλίο και το θέατρο.\n«Το μολύβι είναι για μένα διέξοδος και ηρεμία. Καταφύγιο. Μπορεί να ξυπνήσω τη νύχτα με μια ιδέα και να πιάσω τα μολύβια να σχεδιάσω», μας λέει ο Αντώνης ενώ πίνουμε τη σούμα μας και βουτάμε το ψωμάκι μας στους αχινούς που μόλις έβγαλε, στο μαγαζί του κάτω από τον Πάρωνα, το αρχαίο παριανό πλοίο. Ο Αντώνης με το βαρκάκι του όμως δεν πάει μόνο για αχινούς, πάει και για διασώσεις, αν χρειαστεί, 128 σε 25 χρόνια.\nΜε την Κωνσταντίνα τους δένει μια μεγάλη αγάπη. Και δεν εννοούμε τη μεταξύ τους μόνο, εννοούμε το θέατρο. Επί χρόνια η Κωνσταντίνα Τριπολιτσιώτη ήταν η σκηνοθέτις του Νηρέα στη Νάουσα κι ο Αντώνης, ηθοποιός. «Θέλω να καμαρώνω ότι η θεατρική ομάδα του Νηρέα είναι παιδί μου, το τρίτο μου παιδί. Έκαναν μια νέα παράσταση με νέο σκηνοθέτη που είναι εντυπωσιακή. Χαίρομαι που αυτό που έκαναν χωρίς εμένα ήταν καλό αλλά η αλήθεια είναι ότι έδωσα τη σκυτάλη χωρίς να ερωτηθώ».\nΞεκίνησαν από τη θεατρική ομάδα της κυρίας Ρούσσου αλλά μετά από μια διαφωνία έφυγαν. Είχαν κολλήσει όμως το μικρόβιο και δεν μπορούσαν να ζήσουν χωρίς το θέατρο. Έτσι, το 2001 πρότειναν στον Νηρέα να δημιουργήσει θεατρική ομάδα. Προτιμούσαν ξένους συγγραφείς για να αποφεύγουν τα πνευματικά δικαιώματα και έργα με πολλά πρόσωπα για να συμμετέχει όλη η ομάδα. Το αγαπημένο έργο της ομάδας όμως, το έργο της καρδιάς τους ήταν ελληνικό. Ήταν το «Κομμάτια και Θρύψαλα» του Γιώργου Σκούρτη. Από τις ωραιότερες στιγμές ήταν οι Συναντήσεις Θεατρικών Ερασιτεχνικών Ομάδων Αιγαίου. «Στην Πάρο δεν έχει γίνει.», μας λέει η Κωνσταντίνα Τριπολιτσιώτη, «Έβαλα υποψηφιότητα στις δημοτικές εκλογές μ’ αυτό το όνειρο, αλλά δεν με ψήφισαν. Το 2013 έπαθα εγκεφαλικό. Αυτός ο χειμώνας ήταν δύσκολος χωρίς το θέατρο. Βρήκα όμως κάτι άλλο. Γράφω τις περιπέτειες δύο σκυλιών, δύο αδέσποτων: του Μούργου και της Μπέλας. Θα ήθελα να κάνω ραδιοφωνική εκπομπή για παιδιά. Το μυαλό μου μπορεί να ταρακουνήθηκε, δεν σταμάτησε όμως να σκέφτεται και να ονειρεύεται.».\n2020-07-09T18:52:47+00:00By Parola Free Press|ΣΥΝΕΝΤΕΥΞΕΙΣ|Δεν επιτρέπεται σχολιασμός στο Aντώνης & Κωσταντίνα Τριπολιτσιώτη


Κόντρες για τις ιχθυοκαλλιέργειες | STILIDANEWS.GR\nΚόντρες για τις ιχθυοκαλλιέργειες\nΔημοσιεύθηκε από stilidanewsστις 11 Αυγούστου 2019 στο Χωρίς κατηγορία\nΑντιδράσεις από τους κατοίκους της Λάρυμνας Φθιώτιδας έχει προκαλέσει η μεταφορά ιχθυοκαλλιεργειών στη θέση Πράσινα Νερά. Πρόκειται για μία από τις ελάχιστες παραλίες της περιοχής, η οποία χρησιμοποιείται για θερινά λουτρά.\nΗ πολεμική ατμόσφαιρα, που έχει δημιουργηθεί, οδήγησε σε εντάσεις από την πλευρά των διαμαρτυρομένων, με αποτέλεσμα εταιρεία να κινηθεί νομικά εναντίον του προέδρου του κοινοτικού συμβουλίου και άλλων κατοίκων.\nΗ απόφαση για τη μετεγκατάσταση τις ιχθυοτροφικής μονάδας ελήφθη από την αποκεντρωμένη διοίκηση, με σκοπό να αδειοδοτήσει την εγκατάσταση των κλωβών της εταιρείας αγνοώντας τις αποφάσεις του δημοτικού και περιφερειακού συμβουλίου. Το θέμα έφτασε και στη Bουλή με δύο αιτήματα από την πλευρά της τοπικής κοινωνίας. Οι κάτοικοι ζητούν άμεσα να σταματήσουν οι διώξεις σε βάρος τους και, παράλληλα, να σταματήσει η μετεγκατάσταση της ιχθυοκαλλιέργειας στη θέση Πράσινα Νερά.\nΑξίζει να αναφερθεί ότι στην ευρύτερη περιοχή υπάρχουν και άλλες ιχθυοτροφικές μονάδες, καθώς και η μεγάλη βιομηχανία της ΛΑΡΚΟ. Αυτό έχει ως αποτέλεσμα περιβαλλοντικά η περιοχή να έχει υποβαθμιστεί και οι κάτοικοι να αντιδρούν.